എംസോണ്‍ റിലീസ് - http://www.malayalamsubtitles.org/ www.facebook.com/msonepage
പരിഭാഷ: സുഭാഷ് ഒട്ടുംപുറം
ഒരാൺക്കുട്ടി ജനിച്ചാൽ...
... എല്ലാ സ്പാർട്ടക്കാരേയും പോലെ അവനും പൂർണ്ണ പരിശോധനക്ക് വിധേയനാക്കപ്പെടും.
അവൻ കുള്ളനോ ദുർബ്ബലനോ രോഗിയോ അംഗവൈകല്യമുള്ളവനോ ആണെങ്കിൽ...
... അവൻ തിരസ്കരിക്കപ്പെടും.
നിൽക്കാൻ പ്രായമാകുമ്പോൾ, യുദ്ധത്തിന്‍റെ തീച്ചൂളയിൽ അവൻ ജ്ഞാനസ്നാനം ചെയ്യപ്പെടും.
പിന്തിരിഞ്ഞോടരുതെന്നും ഒരിക്കലും കീഴടങ്ങരുതെന്നും അവനെ പഠിപ്പിക്കും.
യുദ്ധഭൂമിയിലെ മരണം സ്പാർട്ടയോടുള്ള സേവനമാണെന്നും...
... ജീവിതത്തിൽ അവനു കിട്ടാവുന്ന ഏറ്റവും മഹത്തായ വിജയമാണെന്നും അവനെ പഠിപ്പിക്കും.
ഏഴാമത്തെ വയസിൽ സ്പാർട്ടയിലെ പതിവനുസരിച്ച്...
... അവനെ അമ്മയിൽ നിന്ന് വേർപ്പെടുത്തി ഹിംസയുടെ ലോകത്തേക്കയക്കും.
സ്പാർട്ടൻ യോദ്ധാക്കളുടെ സമൂഹത്തിലെ മുന്നൂറ് വർഷത്തെ കഠിന പരിശ്രമം കൊണ്ട്...
... അവർ ലോകത്തിലെ അറിയപ്പെട്ടിട്ടുള്ളതിൽ ഏറ്റവും മികച്ച യോദ്ധാക്കളെ വാർത്തെടുത്തു.
എഗോഗി എന്നറിയപ്പെടുന്നവർ പയ്യനെ പൊരുതാൻ നിർബന്ധിക്കും.
പട്ടിണിക്കിടും, കക്കാൻ നിർബന്ധിക്കും.....
ആവശ്യമെങ്കിൽ കൊല്ലാനും.
വേദനയും കരുണയും കാട്ടാതിരിക്കാൻ...
... അവൻ ദണ്ഡുകൾ കൊണ്ടും ചാട്ട കൊണ്ടും ശിക്ഷിക്കപ്പെടും.
വനത്തിലേക്കെറിഞ്ഞു നിരന്തരം പരീക്ഷിച്ചു.
അവൻ സ്വന്തം ബുദ്ധിയും മനഃശക്തിയും മാത്രം കൈമുതലാക്കിയാണ്...
... പ്രകൃതിയുടെ ഘോരതയെ നേരിടുന്നത്.
അതവന്‍റെ ഉപനയനമായിരുന്നു...
വനത്തിലെ അവന്‍റെ കാലം...
... ഒരു സ്പാർട്ടക്കാരനായി തന്‍റെ ജനങ്ങൾക്കരികിലേക്ക്...
... തിരികെ വരാനുള്ള സമയമാണ്.
അല്ലെങ്കിൽ ഒരിക്കലും വരാതിരിക്കാനും.
ചെന്നായ അവനെ വലയം ചെയ്യാൻ തുടങ്ങുന്നു.
ഉരുക്കു പോലുള്ള കറുത്ത നഖങ്ങൾ...
... ഇരുളിന്‍റെ കരിമ്പടം പുതച്ച പോലുള്ള രോമങ്ങൾ.
ദീപ്തമായ ചുവന്ന കണ്ണുകൾ...
... നരകക്കുഴിയിലെ അലങ്കാരങ്ങൾ പോലെ.
ഭീകരനായ ചെന്നായ മണം പിടിക്കുകയാണ്...
... അവന്‍റെ ഏറ്റവും സ്വാദിഷ്ഠമായ ഭക്ഷണത്തിന്‍റെ.
അവനെ പൊതിയുന്നത് ഭയമല്ല,
ചുറ്റുപാടുകളെക്കുറിച്ചുള്ള വർദ്ധിതമായ അവബോധമാണ്.
ശ്വാസകോശത്തിൽ തണുത്ത വായു നിറയുകയാണ്.
കാറ്റിലുലയുന്ന ദേവദാരു മരങ്ങൾ വരാൻ പോകുന്ന രാത്രിക്കു നേരെ ചായുന്നു.
അവന്‍റെ കൈകൾ സുദൃഢമാണ്.
അവന്‍റെ രൂപം...
... തികഞ്ഞതും.
അങ്ങനെ ആ കുട്ടി മരണത്തെ തോൽപ്പിച്ച്...
... പാവനമായ സ്പാർട്ടയിലേക്ക് ഒരു രാജാവായി തിരിച്ചു വന്നിരിക്കുന്നു!
നമ്മുടെ രാജാവ്, ലിയോനൈഡസ്!
ശൈത്യകാലത്തിലെ ചെന്നായ സംഭവം കഴിഞ്ഞിട്ട് മുപ്പത് വർഷത്തിലേറെ ആയി.
ഇപ്പോൾ ഒരു ക്രൂരമൃഗം നമുക്ക് നേരെ വന്നു കൊണ്ടിരിക്കുകയാണ്.
ക്ഷമയോടും ആത്മവിശ്വാസത്തോടും കൂടി, ലഭിക്കാൻ പോകുന്ന ഭക്ഷണത്തോടുള്ള കൊതിയോടെ.
പക്ഷേ, ഈ മൃഗം മനുഷ്യരാലും കുതിരകളാലും...
... വാളുകളാലും കുന്തങ്ങളാലും രൂപപ്പെട്ടതാണ്.
ഗ്രീസിനെ നശിപ്പിക്കാൻ വെമ്പി നിൽക്കുന്ന, സങ്കൽപ്പിക്കാൻ...
...പോലുമാകാത്തത്ര വിശാലമായ അടിമകളുടെ മഹാസൈന്യം.
യുക്തിയുടേയും നീതിയുടേയും ലോകത്തിന്‍റെ ഏക പ്രതീക്ഷയെ ഊതിക്കെടുത്താൻ തയ്യാറായിട്ട്.
ലിയോനൈഡസ് രാജാവിനാൽ പ്രകോപിതനായ...
... ഒരു മൃഗം വന്നു കൊണ്ടിരിക്കുകയാണ്.
അങ്ങനെ.
ഇവിടെ നീ എത്ര ശ്രദ്ധിക്കുന്നുവോ, അത്രയും കുറച്ചേ യുദ്ധത്തിൽ നിന്‍റെ ചോര പൊടിയൂ.
ഭയം എപ്പോഴും ശാശ്വതമാണെന്നാണ്...
... എന്‍റെ അച്ഛൻ എന്നെ പഠിപ്പിച്ചത്.
അത് അംഗീകരിച്ചാൽ...
... നീയും ശക്തനാകും.
റാണീ.
ഒരു പേർഷ്യൻ ദൂതൻ ലിയോനൈഡസിനെ കാത്തിരിക്കുന്നു.
അവസാനം...
... ഒരു സ്പാർട്ടക്കാരൻ തന്‍റെ യഥാർത്ഥ ശക്തി അടുത്തവന് കൈമാറും.
അതുകൊണ്ട് നിന്‍റെ ആദരവും ബഹുമാനവും അവന് കൊടുക്കുക.
അത് പിന്നീട് നിനക്ക് തന്നെ തിരിച്ച് കിട്ടും.
ആദ്യം...
- ... നീ ബുദ്ധി കൊണ്ട് യുദ്ധം ചെയ്യണം. - പിന്നെ ഹൃദയം കൊണ്ടും.
എന്താണ്?
ഒരു പേർഷ്യൻ ദൂതൻ അങ്ങയെ കാത്തിരിക്കുന്നു.
ഇന്ന് പഠിച്ചതൊന്നും മറക്കരുത്.
- ബഹുമാനവും ആദരവും. - ബഹുമാനവും ആദരവും.
സാമാജികൻ തെറോൺ, അങ്ങനെ നിങ്ങളെക്കൊണ്ട് ഒരുപകാരം ഉണ്ടായി.
ഞാൻ നിങ്ങളുടെ അതിഥികളെ സന്തോഷിപ്പിക്കുകയായിരുന്നു.
അതെനിക്കുറപ്പാണ്.
നിങ്ങൾ സംസാരിക്കുന്നതിന് മുൻപ് ഒരു കാര്യം മനസ്സിലാക്കണം പേർഷ്യക്കാരാ...
അതായത്, സ്പാർട്ടയിൽ എല്ലാവരും... ഒരു രാജാവിന്‍റെ ദൂതനായാൽ പോലും...
... അവന്‍റെ വാക്കുകളുടെ ഉത്തരവാദിത്വം ഏറ്റെടുക്കേണ്ടതാണ്.
ഇനി, എന്തു സന്ദേശമാണ് താങ്കൾ കൊണ്ടുവന്നിട്ടുള്ളത്?
മണ്ണും വെള്ളവും.
പേർഷ്യയിൽ നിന്ന് നിങ്ങളിത്രയും ദൂരം താണ്ടി വന്നത് മണ്ണിനും വെള്ളത്തിനും വേണ്ടിയാണോ?
പേർഷ്യക്കാരാ, നാണവും ബുദ്ധിശൂന്യതയും പാടില്ല. രണ്ടിനും സ്പാർട്ടയിൽ സ്ഥാനമില്ല.
ഈ സ്ത്രീ എന്തു ധൈര്യത്തിലാണ് പുരുഷന്മാർക്കിടയിൽ വന്നു സംസാരിക്കുന്നത്?
കാരണം സ്പാർട്ടൻ സ്ത്രീകൾ മാത്രമേ യഥാർത്ഥ പുരുഷന്മാർക്ക് ജന്മം നൽകാറുള്ളൂ.
നമ്മുടെ നാവിനെ തണുപ്പിക്കാൻ ഒന്നു നടക്കാം.
പൂർണ്ണമായ നശീകരണത്തിന്മേലുപരി നിന്‍റെ ജീവിതത്തെ നീ വിലമതിക്കുന്നുണ്ടെങ്കിൽ...
... ശ്രദ്ധിച്ച് കേട്ടോളൂ, ലിയോനൈഡസ്.
സെർക്സസ്, അദ്ദേഹത്തിന്‍റെ കണ്ണിൽപ്പെട്ടതിനെയെല്ലാം...
...കീഴടക്കുകയും നിയന്ത്രിക്കുകയും ചെയ്തിട്ടുണ്ട്.
നിലത്തെ പോലും പ്രകമ്പനം കൊള്ളിക്കുന്ന ഒരു മഹാസൈന്യത്തെയാണ് അദ്ദേഹം നയിക്കുന്നത്.
നദിയെപ്പോലും കുടിച്ചു വറ്റിക്കാൻ പോന്ന അതിവിശാലമായ സൈന്യം.
ദൈവതുല്യനായ സെർക്സസ് രാജാവിന് ഇത്രമാത്രമേ വേണ്ടൂ:
മണ്ണും വെള്ളവുമെന്ന എളിയ ഉപഹാരം...
... സെർക്സസിന്‍റെ ഇംഗിതത്തിന് സ്പാർട്ട അടിയറവു പറഞ്ഞു എന്നതിന്‍റെ സൂചകം.
അടിയറവ്.
ഇപ്പോൾ, അത് ഒരു പ്രശ്നമാണ്.
ഒരു കിംവദന്തി കേൾക്കുന്നല്ലോ...
എഥീനിയക്കാർ നിങ്ങളെ എന്നോ തിരസ്കരിച്ചെന്ന്.
ആ തത്വചിന്തകർക്കും ആൺകുട്ടികളെ പ്രണയിക്കുന്നവർക്കും...
...അതിനു മാത്രം ധൈര്യമുണ്ടെങ്കിൽ...
നമ്മൾ ഇത് കുറച്ച് കൂടി നയതന്ത്രപരമായെടുക്കണം.
പിന്നെ, തീർച്ചയായും സ്പാർട്ടക്കാർക്ക്...
... പരിഗണിക്കപ്പെടാൻ മാത്രമുള്ള കീർത്തിയുണ്ട്.
ഇനി നീ പറയാൻ പോകുന്ന വാക്ക് സൂക്ഷ്മതയോടെ തിരഞ്ഞെടുക്കൂ, ലിയോനൈഡസ്.
അതൊരുപക്ഷേ, രാജാവെന്ന നിലയിലുള്ള നിന്‍റെ അവസാനത്തെ വാക്കാവും.
"മണ്ണും വെള്ളവും."
ഭ്രാന്തൻ. നീയൊരു ഭ്രാന്തനാണ്.
മണ്ണും വെള്ളവും.
നിനക്കത് രണ്ടും ആവശ്യത്തിന് താഴെ നിന്ന് കിട്ടും.
പേർഷ്യക്കാരോ ഗ്രീക്കുകാരോ, ആരും തന്നെ ഒരു ദൂതനെ ഭീഷണിപ്പെടുത്താറില്ല.
കീഴക്കപ്പെട്ട രാജാക്കന്മാരുടെ തലയും കിരീടവും നീ...
...എന്‍റെ നഗരത്തിന്‍റെ പടിക്കെട്ടിൽ കൊണ്ടു വന്നിട്ടു.
നീയെന്‍റെ രാജ്ഞിയെ പരിഹസിച്ചു.
അടിമത്തവും മരണവും കാട്ടി നീയെന്‍റെ ജനങ്ങളെ ഭീഷണിപ്പെടുത്തി.
ഓഹ്, എന്‍റെ വാക്കുകൾ ഞാൻ സൂക്ഷ്മതയോടെ തിരഞ്ഞെടുത്തിരിക്കുന്നു പേർഷ്യക്കാരാ.
ഒരുപക്ഷേ നിനക്കും അങ്ങനെ ചെയ്യാമായിരുന്നു.
ഇത് ദൈവനിന്ദയാണ്. ഇത് ഭ്രാന്താണ്!
ഭ്രാന്തോ?
ഇത് സ്പാർട്ടയാണ്!
സ്വാഗതം ലിയോനൈഡസ്.
ഞങ്ങൾ നിന്നെ പ്രതീക്ഷിച്ചിരിക്കുകയായിരുന്നു.
ഇഫോറുകൾ, പഴയ ദൈവങ്ങളുടെ പൂജകർ.
നൈസർഗ്ഗിക സ്വഭാവമുള്ള പന്നികൾ.
മനുഷ്യനേക്കാൾ വലിയ സൃഷ്ടി.
ലിയോനൈഡസ് പോലും കോഴ കൊടുക്കുകയും, മുട്ടുകുത്തുകയും ചെയ്യുന്ന ജീവികൾ.
ഇഫോറുകളുടെ അനുഗ്രഹമില്ലാതെ ഒരു സ്പാർട്ടൻ രാജാവും യുദ്ധത്തിന് പോകാറില്ലായിരുന്നു.
പേർഷ്യക്കാർ അവരുടെ സൈന്യത്തിൽ ദശലക്ഷക്കണക്കിന്...
...ആളുകളുണ്ടെന്നാ അവകാശപ്പെടുന്നത്.
നമുക്ക് മതിപ്പ് തോന്നാൻ അവർ കൂട്ടി പറയുകയാണെന്നാ എനിക്കു തോന്നുന്നത്.
പക്ഷേ, ഇതുവരെയും കണ്ടിട്ടില്ലാത്ത ഒരു മഹാസൈന്യത്തെയാണ്...
...നേരിടാൻ പോകുന്നതെന്ന കാര്യത്തിൽ ഒരു സംശയവുമില്ല.
നിന്‍റെ ഉപായത്തെപ്പറ്റി പറയുന്നതിനു മുൻപ്...
... നീ എന്താണ് വാഗ്ദാനം ചെയ്യുന്നത്?
ഞങ്ങളുടെ മികച്ച യുദ്ധ വൈദഗ്ധ്യവും...
... ഗ്രീസിന്‍റെ ഭൂപ്രകൃതിയും ഉപയോഗപ്പെടുത്തി അവരെ നശിപ്പിക്കാനാണ് ആലോചന.
ഞങ്ങൾ വടക്കൻ തീരത്തേക്ക് പട നയിച്ച്, അവിടെ ഞങ്ങൾ--
ഇത് ആഗസ്റ്റാണ് ലിയോനൈഡസ്. പൂർണ്ണചന്ദ്രൻ ഉദിക്കാറായിരിക്കുന്നു.
വിശുദ്ധവും പുരാതനവുമായ ആഘോഷം.
കാർണിയയുടെ സമയത്ത് സ്പാർട്ട യുദ്ധം ചെയ്യാറില്ല.
സ്പാർട്ട കത്തിയെരിയും!
അവളുടെ മക്കൾ ആയുധങ്ങളിൽ കോർക്കപ്പെടും...
... സ്ത്രീകളും കുട്ടികളും അടിമകളാക്കപ്പെടും.
അല്ലെങ്കിൽ അതിലും വലിയ ദുരിതത്തിലകപ്പെടും.
ഫോഷ്യൻ വൻമതിൽ പുനർ നിർമ്മിച്ചു കൊണ്ട് ഞങ്ങൾ...
... പേർഷ്യൻ കൈയ്യേറ്റം ചെറുക്കാൻ പോവുകയാണ്.
എന്നിട്ട് അവിടെ നിന്ന് ഞങ്ങൾ അവരെ ഉഷ്ണകവാടം എന്ന്...
...നമ്മൾ വിളിക്കുന്ന മലയിടുക്കിലേക്ക് ആനയിക്കും.
ആ ഇടുങ്ങിയ ഇടനാഴിയിൽ അവരുടെ എണ്ണമറ്റ മഹാസൈന്യം ഒന്നുമല്ലാതായി തീരും.
പേർഷ്യൻ ആക്രമണത്തിന്‍റെ അലയൊലികൾ...
... സ്പാർട്ടൻ പരിചയിൽ തട്ടി ചിതറിപ്പോവും.
സെർക്സസിന്‍റെ നഷ്ടം വളരെ വലുതായിരിക്കും, അവന്‍റെ ആളുകളുടെ ആത്മവിശ്വാസം ഇല്ലാതാകും...
... സൈനിക നടപടി അവസാനിപ്പിക്കാതെ അവന് വേറെ വഴിയുണ്ടാകില്ല.
നീ അരുളപ്പാട് കേട്ടേ പറ്റൂ.
ദൈവങ്ങളിൽ വിശ്വസിക്കൂ, ലിയോനൈഡസ്.
നിങ്ങൾ നിങ്ങളുടെ യുക്തിയിൽ വിശ്വസിക്കുന്നതാണ് എനിക്ക് താല്പര്യം.
നിന്‍റെ ദൈവദൂഷണത്തിന്...
... ഞങ്ങൾ എപ്പഴേ വില കൊടുക്കേണ്ടി വന്നതാണ്.
എല്ലാം കൂട്ടികുഴക്കല്ലേ.
നമ്മൾ അരുളപ്പാട് കേൾക്കുന്നു.
വിനാശകരമായ പഴയ നിഗൂഢത.
സ്പാർട്ട വെളിച്ചത്തിലേക്ക് വരും മുമ്പേയുള്ള കാലത്തിന്‍റെ വികലമായ ശേഷിപ്പ്.
ഒരു നിരർത്ഥകമായ പാരമ്പര്യത്തിന്‍റെ അവശിഷ്ടങ്ങൾ.
ലിയോനൈഡസിനു പോലും ധിക്കരിക്കാൻ കഴിയാത്ത ആചാരം...
... അതു കൊണ്ട് അദ്ദേഹത്തിന് ഇഫോറുകളുടെ വാക്കുകളെ മാനിച്ചേ മതിയാകൂ.
അതാണ് നിയമം.
സ്പാർട്ടയിലെ പ്രജകൾ, ആണായാലും പെണ്ണായാലും...
... അടിമയായാലും രാജാവായാലും ആരും നിയമത്തിന് അതീതരല്ല.
ഇഫോറുകൾ സുന്ദരികളായ സ്പാർട്ടൻ പെൺകുട്ടികളെ മാത്രമേ...
... അരുളപ്പാടിനായ് തിരഞ്ഞെടുക്കാറുള്ളൂ.
അവരുടെ സൗന്ദര്യമാണ് അവരുടെ ശാപം.
നികൃഷ്ട വയോധികർക്ക് ആവശ്യം പുരുഷന്മാരെയും...
പിന്നെ, കുടില ഹൃദയങ്ങളെയുമാണ്.
"കാറ്റിനോട് പ്രാർത്ഥിക്കൂ...
... സ്പാർട്ട വീഴും.
ഗ്രീസ് മുഴുവൻ വീഴും.
മനുഷ്യരിൽ മാത്രം വിശ്വസിക്കരുത്...
... ദൈവങ്ങളെ ആദരിക്കണം.
കാർണിയയെ ആദരിക്കണം."
രാജാവിന്‍റെ തിരിച്ചിറക്കം കഠിനമായിരുന്നു.
പൊങ്ങച്ചക്കാരായ പന്നികൾ.
വിലകെട്ട, രോഗാതുരരായ, ദുഷിച്ച...
... അഴിമതിക്കാർ.
സത്യത്തിൽ നിങ്ങളിപ്പോൾ ദൈവതുല്യനായ രാജാവിന്‍റെ പ്രീതിക്ക്...
... പാത്രമായിരിക്കുകയാണ് വിശുദ്ധരേ.
അതെ.
പിന്നെ, സ്പാർട്ട കത്തിയെരിയുമ്പോൾ നിങ്ങൾ സ്വർണ്ണത്തിൽ കുളിക്കും.
അരുളപ്പാടിനായ് രാജ്യത്തിന്‍റെ...
... എല്ലാ മൂലയിൽ നിന്നും...
... കന്യകമാരെ നിങ്ങൾക്കായ് എത്തിച്ചു തരും.
നിങ്ങളുടെ വിരലുകൾ കൊണ്ട് തുടങ്ങിവെച്ചത് ചുണ്ടുകൾ കൊണ്ട് പൂർത്തിയാക്കാനാവും.
അങ്ങയുടെ ആഗ്രഹങ്ങൾ മുഴുവൻ അരുളപ്പാട് കട്ടെടുത്തോ ?
നിന്നോടുള്ള എന്‍റെ അഭിലാഷങ്ങളെ ഇല്ലാതാക്കാൻ മദ്യലഹരിയിലുള്ള...
പെൺകുട്ടിയുടെ കുറച്ചു വാക്കുകൾ മതിയാവില്ല.
പിന്നെ എന്തിനാണ് ഇത്ര അകന്നിരിക്കുന്നത്?
കാരണം...
വ്യഭിചാരികളായ വൃദ്ധന്മാരുടെ ബന്ദിയും അടിമയുമാണെങ്കിലും....
ദിവ്യ വെളിപാടുകാരുടെ വാക്കുകൾക്ക് ഞാൻ സ്നേഹിക്കുന്നതിനെയെല്ലാം...
...അഗ്നിക്കിരയാക്കാൻ കഴിയുമെന്നുള്ളതാണ്.
അതുകൊണ്ടാണല്ലേ എന്‍റെ രാജാവിന്‍റെ ഉറക്കം നഷ്ടപ്പെട്ടതും...
...മെത്തയുടെ ചൂടിൽ നിന്നും വലിച്ചകറ്റിയതും?
ഒരു പെണ്ണിന്‍റെ വാക്കുകൾക്ക് മാത്രമേ...
... എന്‍റെ ഭർത്താവിന്‍റെ മാനസികാവസ്ഥയെ സ്വാധീനിക്കാനാവൂ.
അത് എന്റേതാണ്.
എങ്കിൽ, ഒരു രാജാവ് താൻ മുറുകെ പിടിക്കുന്ന നിയമങ്ങൾ...
...അവനോട് ഒന്നും ചെയ്യരുതെന്ന് കൽപ്പിക്കുമ്പോൾ...
... അവന്‍റെ ലോകത്തെ രക്ഷിക്കാൻ അവൻ എന്താണ് ചെയ്യുക?
ഇത് ഒരു സ്പാർട്ടൻ പൗരനോ, ഭർത്താവോ അല്ലെങ്കിൽ,
രാജാവോ എന്ത് ചെയ്യണം എന്നുള്ള ചോദ്യമല്ല.
പകരം സ്വയം ചോദിക്കൂ, എന്‍റെ പ്രിയപ്പെട്ടവനേ...
... ഒരു സ്വതന്ത്രനായ മനുഷ്യൻ എന്താണ് ചെയ്യുക?
എല്ലാവരുമുണ്ടല്ലോ അല്ലേ?
അങ്ങ് കൽപ്പിച്ച പോലെ തന്നെ മുന്നൂറ് പേരുണ്ട്.
എല്ലാം സ്വന്തം കുടുംബപ്പേര് കാക്കാൻ പോന്ന ചെറുപ്പക്കാരാണ്.
ഞങ്ങൾ കൂടെയുണ്ട്, പ്രഭോ.
സ്പാർട്ടക്ക് വേണ്ടി. സ്വാതന്ത്ര്യത്തിന് വേണ്ടി.
മരണം വരെ.
അത് നിന്‍റെ മകനല്ലേ?
ഒരു പെണ്ണിന്‍റെ ചൂടറിയാൻ കൊതിക്കുന്ന പ്രായമേ അവനായിട്ടുള്ളൂ.
അവന് പകരത്തിന് എനിക്ക് വേറെയും മക്കളുണ്ട്.
അസ്റ്റിനോസ് എന്തും ചെയ്യാൻ ധൈര്യപ്പെടുന്നവനാണ്.
നമ്മൾ ആദ്യമായി ഒരുമിച്ച് യുദ്ധം ചെയ്യുമ്പോൾ ഇത്ര പോലും പ്രായമായിട്ടില്ലായിരുന്നു.
നീയൊരു നല്ല സുഹൃത്താണ്...
... ഒരു നല്ല സേനാനായകനും. അല്ലാതെ മറ്റൊന്നുമല്ല.
പ്രഭോ.
പ്രഭോ, അരുളപ്പാട് പറഞ്ഞത്....
ഇഫോറുകളും പറഞ്ഞത്, പടയോട്ടം പാടില്ല എന്നാണ്.
അതാണ് നിയമം പ്രഭോ.
- സ്പാർട്ടൻ സൈന്യം യുദ്ധത്തിന് പോകുന്നില്ല. - ഇല്ല, പോകുന്നില്ല.
ഞാൻ അതിനുള്ള കൽപന കൊടുത്തില്ലല്ലോ.
ഞാൻ എന്‍റെ കാലുകൾക്ക് ആയാസം കിട്ടാൻ ഒന്നു ചുറ്റിക്കറങ്ങാൻ പോകുന്നതേയുള്ളൂ.
ഇതെന്‍റെ അംഗരക്ഷരാണ്. മുന്നൂറ് പേരുണ്ട്.
നമ്മുടെ സൈന്യം സ്പാർട്ടയിൽ തന്നെ നിൽക്കും.
അങ്ങ് എങ്ങോട്ടാണ് പോകുന്നത്?
സത്യത്തിൽ ഞാനതിനെക്കുറിച്ച് ഇതുവരെ ചിന്തിച്ചിട്ടില്ല...
... പക്ഷേ, നീ ചോദിച്ച സ്ഥിതിക്ക്...
... വടക്കോട്ടു പോയാലോ എന്ന് ആലോചിക്കുകയാണ്.
ഉഷ്ണ കവാടത്തിലേക്കോ?
പുറപ്പെടൂ!
ഞങ്ങൾ എന്തു ചെയ്യണം?
നമുക്കെന്തു ചെയ്യാൻ കഴിയും?
നിനക്കെന്തു ചെയ്യാൻ കഴിയും?
സ്പാർട്ടക്ക് ആൺകുട്ടികളെ ആവശ്യം വരും.
സ്പാർട്ടൻ!
എന്താണ് പ്രിയേ?
നിങ്ങളുടെ പരിചയുമായി തിരികെ വരൂ...
... അല്ലെങ്കിൽ അതിൻമേൽ കിടന്ന് വരൂ.
ഉവ്വ്, പ്രിയേ.
"വിട തരൂ, പ്രിയപ്പെട്ടവളേ."
അങ്ങനെ അദ്ദേഹം പറഞ്ഞില്ല.
ആർദ്രതക്ക് സ്പാർട്ടയിൽ...
... ഇടമില്ലായിരുന്നു.
ബലഹീനതയ്ക്കും.
കഠിനഹൃദയമുള്ളവർക്കും ശക്തർക്കും മാത്രമേ സ്പാർട്ടൻ എന്നു സ്വയം വിളിക്കാൻ കഴിയൂ.
കഠിനഹൃദയമുള്ളവർക്കും ശക്തർക്കും മാത്രം.
ഞങ്ങൾ പട നീങ്ങി....
... നമ്മുടെ നാടിനു വേണ്ടി, നമ്മുടെ കുടുംബങ്ങൾക്കു വേണ്ടി,
...നമ്മുടെ സ്വാതന്ത്ര്യത്തിനു വേണ്ടി.
ഞങ്ങൾ പട നീങ്ങിക്കൊണ്ടേയിരുന്നു.
ഡാക്സോസ്.
എന്തൊരു ആശ്ചര്യം.?!
ഇന്ന് പ്രഭാതം നിറയെ ആശ്ചര്യങ്ങളായിരുന്നു, ലിയോനൈഡസ്.
- നമ്മളെ കളിയാക്കുകയാണ്. - ഇവർ നൂറിൽ കൂടുതലില്ലല്ലോ.
- ഇത് അത്ഭുതം തന്നെ - മിണ്ടാതിരിക്ക്.
ഇതവരുടെ സൈന്യമൊന്നുമല്ല.
സ്പാർട്ട യുദ്ധത്തിന് തയ്യാറാണെന്ന് ഞങ്ങൾ കേട്ടിരുന്നു.
കൂടെ ചേരാൻ ആകാംക്ഷയോടെ കാത്തിരിക്കുകയാണ് ഞങ്ങൾ.
നിങ്ങൾ തേടുന്ന രക്തമിതാണെങ്കിൽ കൂടെ ചേരുന്നതിൽ സന്തോഷമേയുള്ളൂ.
പക്ഷേ, നിങ്ങൾ സെർക്സസിനെതിരെ കൈയ്യിലൊതുങ്ങാൻ...
...മാത്രമുള്ള ഇവരേയും കൂട്ടിയാണോ വന്നിരിക്കുന്നത്?
സ്പാർട്ടയുടെ പ്രതിബദ്ധത കുറഞ്ഞത് ഞങ്ങളുടെ...
...അത്രയെങ്കിലും വരുമെന്ന് ഞാൻ വെറുതേ തെറ്റിദ്ധരിച്ചു.
അങ്ങനെയല്ലേ?
നീ....
നിന്‍റെ തൊഴിലെന്താണ്?
ചുമട്ടുകാരനാണ്, പ്രഭോ.
നീ, ആർക്കേഡിയൻ. നിന്‍റെ തൊഴിലെന്താണ്?
- കൊത്തുപണിക്കാരനാണ്, പ്രഭോ. - കൊത്തുപണിക്കാരൻ.
- നീയോ? - കൊല്ലനാണ്.
സ്പാർട്ടക്കാരേ! നിങ്ങളുടെ തൊഴിലെന്താണ്?
കണ്ടോ, സ്നേഹിതാ?
നീ കൊണ്ടുവന്നതിനേക്കാൾ കൂടുതൽ യോദ്ധാക്കളെ ഞാൻ കൊണ്ടുവന്നിട്ടുണ്ട്.
ഇന്ന് രാത്രി ഉറക്കമില്ല...
... രാജാവിനു വേണ്ടിയല്ല.
അദ്ദേഹത്തിന്‍റെ 40 വർഷങ്ങൾ മുഴുവനും നേർരേഖയായിരുന്നത്.
വിധിയുടെ ഈ ഒരു തിളക്കമാർന്ന നിമിഷത്തിലേക്ക് നയിക്കാനായിരുന്നു.
... ഇത് കുന്തങ്ങളുടേയും പരിചയുടേയും,
... വാളിന്റേയും അസ്ഥിയുടേയും, മാംസത്തിന്റേയും...
...രക്തത്തിന്റേയും ദീപ്തമായ ഏറ്റുമുട്ടലാവും..
അദ്ദേഹത്തിന്‍റെ ഒരേയൊരു ദുഃഖം...
... അദ്ദേഹത്തിന്‍റെ കൈയ്യിൽ ബലി നൽകാൻ കുറച്ചു പേർ മാത്രമേ ഉള്ളൂ എന്നതാണ്.
നമ്മളെ ആരോ പിന്തുടരുന്നുണ്ട്.
അത് സ്പാർട്ടയിൽ നിന്നേ നമ്മളെ പിന്തുടരുന്നുണ്ട്.
പ്രഭോ, നോക്കൂ!
ഇവിടെ എന്താണ് സംഭവിച്ചത്?
ജനങ്ങളെല്ലാം എവിടെ പോയി?
പേർഷ്യക്കാർ.
അവർ ഇരുപതോളം പേരുണ്ടാവണം.
രംഗ നിരീക്ഷണത്തിന് വന്നവരാണ്.
പക്ഷേ, ഈ കാൽപ്പാടുകൾ...
നമ്മുടെ പിറകിൽ!
ഒരു കുട്ടിയാണ്!
ഇപ്പോൾ എല്ലാം ശാന്തമാണ്.
അവർ...
അവർ ഇരുട്ടിൽ നിന്ന് മൃഗങ്ങളോടൊപ്പമായിരുന്നു വന്നത്.
നഖം കൊണ്ടും തേറ്റ കൊണ്ടും...
... അവർ മാന്തിക്കീറി.
എല്ലാവരേയും...
... പക്ഷേ, ഞാൻ.
ഗ്രാമീണർ...
അവരെ ഞാൻ കണ്ടെത്തി.
ദൈവങ്ങൾക്ക് കരുണയില്ലേ?
നമ്മൾ വിധിക്കപ്പെട്ടു.
മിണ്ടാതിരിക്ക്.
ആ കുട്ടി പറഞ്ഞത് പുരാതന കാലം മുതലേ പറഞ്ഞു കേൾക്കുന്ന പേർഷ്യൻ പ്രേതങ്ങളെപ്പറ്റിയാണ്.
അവർ മനുഷ്യരുടെ ആത്മാക്കളെ വേട്ടയാടുന്നവരാണ്.
അവരെ കൊല്ലാനോ തോൽപ്പിക്കാനോ സാധ്യമല്ല.
ഈ ഇരുട്ടിനെ തോൽപ്പിക്കാനാവില്ല. ഈ അനശ്വരരായവരെ തോൽപ്പിക്കാനാവില്ല.
അനശ്വരരോ?
നാം അവരുടെ പേര് പരീക്ഷണത്തിന് വെക്കും.
ഉഷ്ണ കവാടത്തിലേക്ക് ഞങ്ങൾ പടയെ നയിച്ചു.
ആ ഇടുങ്ങിയ ഇടനാഴിയിൽ...
... സെർക്സസിന്‍റെ എണ്ണമറ്റ സൈന്യം ഒന്നുമല്ലായിരുന്നു.
സ്പാർക്കാർ, പൗരന്മാരായ യോദ്ധാക്കൾ, മോചിതരായ അടിമകൾ.
അങ്ങനെ ധീരരായ ഗ്രീക്കുകാർ മുഴുവനും.
സഹോദരന്മാർ, പിതാക്കൻമാർ, പുത്രന്മാർ...
... ഞങ്ങൾ പട നയിച്ചു കൊണ്ടേയിരുന്നു.
ആദരവിനു വേണ്ടി, ധാർമ്മികതക്കു വേണ്ടി, മഹത്വത്തിനുവേണ്ടി, ഞങ്ങൾ പട നയിച്ചു.
നോക്കൂ! പേർഷ്യക്കാർ.
നരകത്തിന്‍റെ വായിലേക്ക് ഞങ്ങൾ പട നീങ്ങി.
ഈ തള്ളയില്ലാത്ത പട്ടികളെ നോക്കുമ്പോൾ...
... അവറ്റകൾ ആയുധധാരിയായ ഗ്രീസിന്‍റെ ആലിംഗനത്തിൽ അമരുന്ന ലക്ഷണം കാണുന്നു. വരൂ.
സത്യം.
മഴ വരുന്ന പോലെയുണ്ട്..
സിയൂസ്, ആകാശത്തെ മിന്നൽ പിണർ കൊണ്ട് കുത്തിപ്പിളർന്നു.
... കൊടുങ്കാറ്റു കൊണ്ട് പേർഷ്യൻ കപ്പലുകളെ അടിച്ചു തകർത്തു.
ശ്രേഷ്ഠം.
നമ്മളിൽ ഒരാൾ മാത്രമാണ് സ്പാർട്ടൻ മിതത്വം പാലിച്ചത്.
അദ്ദേഹം മാത്രം.
നമ്മുടെ രാജാവ് മാത്രം.
റാണീ?
റാണീ...
... വിവാഹിതയായ സ്ത്രീ മുറ്റത്ത് നിന്ന് സംസാരിക്കുന്നതാണ് ഉചിതം.
കിംവദന്തികളും പെരുമാറ്റച്ചട്ടങ്ങളും ഒന്നുമല്ല ...
... എന്നെ ഇപ്പോൾ അലട്ടുന്നത് സാമാജികാ.
അത്തരം രഹസ്യസ്വഭാവത്തിന്‍റെ ആവശ്യമുണ്ടോ?
ഞാനെങ്ങനെ എന്‍റെ സ്വന്തം വീട്ടിലെ മതിലുകളെപ്പോലും വിശ്വസിക്കും?
സ്പാർട്ടയിൽ സംശയവും ഭയവും വർധിപ്പിക്കാൻ പോന്ന...
...തെറോണിന്‍റെ കണ്ണുകളും കാതുകളും ഇവിടെപ്പോലുമുണ്ട്.
റാണി പറയുന്നത് സ്പാർട്ട മുഴുവൻ റാണിക്കെതിരെ ഗുഢാലോചന നടത്തുകയാണെന്നാണോ?
അത് എനിക്കെതിരെ മാത്രമായെങ്കിൽ എന്ന് ഞാനാഗ്രഹിക്കുന്നു.
ഉപദേശക സമിതിയിലെ ഭൂരിഭാഗം പേരും,
... ലിയോനൈഡസിന്‍റെ കൂടെ നിൽക്കും...
... പക്ഷേ, റാണി അവരോട് കൂറ് കാട്ടണം.
എങ്കിൽ സമിതിയിൽ എനിക്ക് സംസാരിക്കാനുള്ള അവസരം ഉണ്ടാക്കി തരാമോ?
അവർക്കറിയേണ്ടത് ഒരു കാരണമാണെങ്കിൽ, അത് ഞാൻ അവരെ അറിയിക്കും.
എന്ത് അറിയിക്കുമെന്നാ, റാണി പറയുന്നത്?
സ്വാതന്ത്ര്യം എല്ലാവരേയും സ്വതന്ത്രരാക്കിയിട്ടില്ല.
അതിപ്പോ വലിയ വിലയായി വന്നു കൊണ്ടിരിക്കുകയാണ്. രക്തത്തിന്‍റെ വില.
സമിതി വിളിച്ചു കൂട്ടാൻ എന്നെക്കൊണ്ടാവുന്നതെല്ലാം ഞാൻ ചെയ്യാം.
ആ സഭയിൽ മുഴങ്ങി കേൾക്കുക റാണിയുടെ ശബ്ദമാവും.
- എനിക്ക് നിങ്ങളോടെന്നും കടപ്പാടുണ്ടാവും - അതിന്‍റെ ആവശ്യമില്ല.
ലിയോനൈഡസ് റാണിയുടേതെന്ന പോലെ എന്റേയും കൂടി രാജാവാണ്.
ആ കപ്പലുകൾ പാറയിൽ തട്ടിത്തകരുന്നത് ഞാൻ കണ്ടതാണ്.
പിന്നെ ഇതെങ്ങനെ സംഭവിച്ചു?
നമ്മൾ ആ ജന്തുവിന്‍റെ ഒരു ഭാഗം മാത്രമാണ് കണ്ടത്. അതാണ് സെർക്സസിന്‍റെ സൈന്യം.
നമ്മൾ വിജയിക്കാൻ ഒരു സാധ്യതയുമില്ല.
നീയെന്തിനാ ചിരിക്കുന്നത്?
ആർക്കേഡിയൻ...
... ഞാൻ എണ്ണമറ്റ യുദ്ധങ്ങളിൽ പോരാടിയിട്ടുണ്ട്...
... എന്നിട്ടും നമ്മൾ സ്പാർട്ടക്കാർ "മനോഹരമായ മരണം " എന്നു വിളിക്കുന്നതിനെ...
... എനിക്കു സമ്മാനിക്കാൻ പറ്റിയ ഒരു പ്രതിയോഗിയെ ഞാനിതുവരെ കണ്ടിട്ടില്ല.
എനിക്കൊരു ആഗ്രഹമേയുള്ളൂ...
ലോകത്തെ മുഴുവൻ പോരാളികളും നമുക്കെതിരെ അണിനിരന്നാലും...
... ലക്ഷ്യം നേടാൻ ഒരാളെങ്കിലും മിച്ചം വന്നാൽ മതി.
നടക്ക്!
നടക്കെടാ നായ്ക്കളെ!
നടക്കാൻ!
മുന്നോട്ട് നടക്കാനാ പറഞ്ഞത്!
നിൽക്കൂ!
ആരാണിവിടുത്തെ സേനാപതി?
ഞാൻ, ലോകത്തിന്‍റെ ഭരണാധികാരിയും...
... ദൈവങ്ങളുടെ ദൈവവും, രാജാക്കന്മാരുടെ രാജാവുമായവന്‍റെ...
... ദൂതനാണ്.
... ആ അധികാരം വെച്ച്...
... ആരെങ്കിലും നിങ്ങളുടെ സേനാപതിയെ കാട്ടിത്തരണമെന്ന് ഞാൻ ആവശ്യപ്പെടുന്നു.
നോക്ക്. നിങ്ങളീ തീർത്തും നിസ്സാരന്മാരായ ചിലരെക്കൊണ്ട്...
...ഞങ്ങളെ പേടിപ്പിച്ച് ബോധം കെടുത്താമെന്ന് കരുതുന്നുണ്ടോ?
ഈ മല നിറയെ ഞങ്ങളുടെ സൈന്യങ്ങളാണ്.
മുഖാമുഖം വന്നാൽ നിങ്ങളുടെ ദുർബലമായ മതിൽ...
ഒരു കരിയിലക്കൂന പോലെ തകർന്നടിയുകയല്ലാതെ മറ്റെന്താണ് സംഭവിക്കുക?
ഞങ്ങളുടെ പിതാമഹൻമാർ നിർമ്മിച്ചതാണീ മതിൽ.
ഗ്രീസിന്‍റെ മാറിടത്തിലെ പുരാതന കല്ലുകളുപയോഗിച്ച്.
നിങ്ങളുടെ പേർഷ്യൻ യോദ്ധാക്കളെ കുമ്മായമായി ഉപയോഗിച്ച്...
... ഞങ്ങളതൊന്ന് ബലപ്പെടുത്തിയെന്ന് മാത്രം.
നിങ്ങളുടെ ഈ കാടത്തത്തിന് നിങ്ങൾ വില കൊടുക്കേണ്ടി വരും!
എന്‍റെ കൈ!
ഇനിയത് നിന്റേതല്ല.
ഓടിപ്പോയി നിന്‍റെ സെർസെക്സിനോട് പറ, അവനിവിടെ നേരിടാൻ പോകുന്നത് സ്വതന്ത്രമനുഷ്യരെയാണ്...
... അടിമകളെയല്ലെന്ന്.
വേഗം ചെല്ല്...
ഞങ്ങളീ മതിൽ കുറച്ചു കൂടി വലുതാക്കാൻ തീരുമാനിക്കുന്നതിന് മുമ്പ് വിട്ടോ.
അല്ല.
അടിമകളല്ല.
നിങ്ങളുടെ പെണ്ണുങ്ങൾ അടിമകളാകും.
നിന്‍റെയൊക്കെ പുത്രന്മാരും പുത്രികളും...
നിന്‍റെയൊക്കെ തലമൂത്തവർ അടിമകളാകും!
പക്ഷേ, നീയൊന്നും അടിമകളാകില്ല.
ഇന്ന് ഉച്ചയാവുമ്പോഴേക്കും നീയൊക്കെ ചാകും.
പേർഷ്യൻ സാമ്രാജ്യത്തിലെ ആയിരം രാജ്യങ്ങൾ നിന്‍റെയൊക്കെ തലക്കു മേൽ വന്ന് അസ്തമിക്കും.
ഞങ്ങടെ അസ്ത്രങ്ങൾ സൂര്യനെ മറയ്ക്കും.
അപ്പോൾ ഞങ്ങൾ നിഴലിൽ നിന്ന് യുദ്ധം ചെയ്യും.
മതിൽ ഉറപ്പുള്ളതാണ്..
അത് പേർഷ്യക്കാരെ ഉഷ്ണകവാടത്തിലെത്തിക്കാനുള്ള പണി ചെയ്യും.
മലകൾക്കിടയിലൂടെ നമുക്ക് പിന്നിൽ എത്താനുള്ള വഴി കണ്ടു പിടിച്ച ആരെങ്കിലുമുണ്ടോ?
ഇല്ല, പ്രഭോ.
അങ്ങനെയൊരു വഴിയുണ്ട്, പ്രഭോ.
ആ പടിഞ്ഞാറേ കുന്നിലൂടെ പോയാൽ മതി.
അത് ആട്ടിടയന്മാരുടെ പഴയൊരു വഴിയാ.
നമ്മുടെ പിറകിലെത്താൻ പേർഷ്യക്കാർ ആ വഴി ഉപയോഗിക്കും.
ഇനിയൊരടി മുന്നോട്ട് വെക്കരുത്, വികൃതജന്തൂ.
ജ്ഞാനിയായ രാജാവേ, ഞാൻ പറയുന്നത് താഴ്മയോടെ കേൾക്കാൻ അഭ്യർത്ഥിക്കുന്നു.
നീ നിന്നിടത്ത് ഞാൻ നിന്നെ കുന്തത്തിൽ കോർക്കും.
ഞാൻ കൽപ്പന തന്നില്ലല്ലോ.
സേനാനായകനോട് ക്ഷമിക്കൂ
അവൻ നല്ല യോദ്ധാവാണ്...
...പക്ഷേ, പെരുമാറാനറിയില്ല.
അതിൽ ക്ഷമിക്കാൻ മാത്രമൊന്നുമില്ല പ്രഭോ. എന്‍റെ കോലം എനിക്ക് നന്നായറിയാം.
നീ ധരിച്ചിരിക്കുന്നത് സ്പാർട്ടക്കാരുടെ കടും ചുവപ്പാണല്ലോ.
ഞാൻ എഫിയാൽറ്റസ്. സ്പാർട്ടയിലാണ് ജനിച്ചത്.
അമ്മയ്ക്ക് എന്നോടുള്ള സ്നേഹം എന്‍റെ രക്ഷിതാക്കളെ...
...സ്പാർട്ടയിൽ നിന്ന് പാലായനം ചെയ്യാൻ പ്രേരിപ്പിച്ചു.
... അല്ലാത്ത പക്ഷം ഞാൻ തിരസ്കരിക്കപ്പെടുമായിരുന്നു.
നിന്‍റെ പരിചയും പടച്ചട്ടയും?
എന്‍റെ പിതാവിന്റേതാണ്, പ്രഭോ.
ഞാൻ യാചിക്കുന്നു രാജാവേ, അങ്ങയോടൊപ്പം യുദ്ധം ചെയ്ത്...
... എന്‍റെ പിതാവിന്‍റെ പേരിൽ പ്രായശ്ചിത്തം ചെയ്യാൻ എന്നെ അനുവദിക്കൂ.
ഭയപ്പെടെരുതെന്നും വാളും കുന്തവും പരിചയും സ്വന്തം ശരീരത്തിന്‍റെ ഭാഗമായി..
...ഹൃദയമിടിപ്പു പോലെ കൊണ്ടു നടക്കണമെന്ന് എന്‍റെ പിതാവ് എന്നെ പഠിപ്പിച്ചിട്ടുണ്ട്.
യുദ്ധത്തിൽ അങ്ങയെ സേവിച്ച് ഞാൻ...
... എന്‍റെ പിതാവിന്‍റെ പടച്ചട്ട സ്വന്തമാക്കും പ്രഭോ.
നല്ല തള്ളൽ.
ഞാൻ ഒത്തിരി പേർഷ്യക്കാരെ കൊല്ലും.
നിന്‍റെ പരിച ഉയർത്തൂ.
- പ്രഭോ? - നിന്‍റെ പരിച നിനക്ക് കഴിയുന്നത്ര ഉയർത്തൂ.
നമ്മുടെ സേനാവ്യൂഹം എങ്ങനെയാണ് പ്രവർത്തിക്കുന്നതെന്ന്...
...നിന്‍റെ പിതാവ് നിനക്ക് പറഞ്ഞു തന്നിട്ടുണ്ടാവണം.
നമ്മൾ യുദ്ധം ചെയ്യുന്നത്...
... പഴുതുകളില്ലാത്ത ഒരൊറ്റ സംഘമായാണ്.
അതാണ് നമ്മുടെ ശക്തിയുടെ ഉറവിടം.
ഓരോ സ്പാർട്ടക്കാരനും തന്‍റെ ഇടതു വശത്തുള്ളവനെ സംരക്ഷിക്കുന്നത്...
... പരിച അവന്‍റെ തുട മുതൽ കഴുത്തു വരെ ഉയർത്തിയിട്ടാണ്.
ദുർബ്ബലമായ ഒരൊറ്റ ഭാഗം മതി വ്യൂഹം തകരാൻ.
തുട മുതൽ കഴുത്തു വരെ, എഫിയാൽറ്റസ്.
എന്നോട് ക്ഷമിക്കൂ സ്നേഹിതാ.
നമ്മളിൽ എല്ലാവരും യോദ്ധാക്കളാകാൻ വേണ്ടി ജനിച്ചവരല്ല.
പക്ഷേ, ഞാൻ...
നിനക്ക് സ്പാർട്ടയുടെ വിജയത്തിനായി സഹായിക്കണമെന്നുണ്ടെങ്കിൽ...
അതെ.
... മരിച്ചവരെ മാറ്റി യുദ്ധക്കളം വൃത്തിയാക്ക്,
മുറിവേറ്റവരെ സഹായിക്ക്. അവർക്ക് വെള്ളം കൊടുക്ക്...
... അല്ലാതെ യുദ്ധത്തിനാണെങ്കിൽ...
... എനിക്ക് നിന്നെക്കൊണ്ട് ഉപയോഗമില്ല.
നീ...
അമ്മേ! അച്ഛാ! നിങ്ങൾക്കു തെറ്റി!
നിങ്ങൾക്കു തെറ്റി!
ലിയോനൈഡസ്! നിനക്കു തെറ്റി!
ആട്ടിടയന്മാരുടെ വഴിയിലേക്ക് ആളെ അയക്കാൻ ഫോഷ്യനിലേക്ക് അടിയന്തിരമായി സന്ദേശമയക്ക്...
... എന്നിട്ട് ആരും അത് പേർഷ്യക്കാരോട് പറയാതിരിക്കാൻ ദൈവത്തോട് പ്രാർത്ഥിക്ക്.
ഭൂമികുലുക്കം.
അല്ല, സേനാനായകാ.
പടയോട്ടമാണത്.
ഇവിടെ വെച്ചാണ് നമ്മളവരെ തടയുക.
ഇവിടെ വെച്ചാണ് നമ്മൾ യുദ്ധം ചെയ്യുക!
ഇവിടെ വെച്ചാണ് അവർ മരിക്കുക!
പരിചകളുയർത്തൂ, കുട്ടികളേ!
ഈ ദിവസം ഓർക്കുക...
... അത് എക്കാലവും നിങ്ങളുടേതായിരിക്കും.
സ്പാർട്ടക്കാരേ!
നിങ്ങളുടെ ആയുധങ്ങൾ നിലത്തിടൂ!
പേർഷ്യക്കാരേ!
വേണമെങ്കിൽ ഇവിടെ വന്നെടുത്തോ!
പിടിച്ചു നിൽക്കൂ!
അവർക്ക് ഒന്നും കൊടുക്കരുത്...
... പക്ഷേ, അവരുടേതെല്ലാം എടുക്കണം!
ഉറച്ചു നിൽക്കൂ!
തള്ളൂ!
ഇത്ര ശക്തിയേ ഉള്ളോ?
തള്ളൂ! തള്ളൂ!
ഇപ്പോൾ!
തള്ളൂ!
ഒരൊറ്റ തടവുകാരനേയും വേണ്ട!
കരുണ കാണിക്കരുത്!
അവർക്ക് ദാഹിക്കുന്നുണ്ടെന്ന് തോന്നുന്നു.
അവർക്ക് കുടിക്കാൻ വല്ലതും കൊടുക്കാം.
മലഞ്ചെരുവിലേക്ക്.
നിൽക്കൂ.
നല്ല തുടക്കം.
വാല് ചുരുട്ടൂ!
പേർഷ്യൻ ഭീരുക്കൾ.
- നീയെന്തിനാണ് ചിരിക്കുന്നത്? - നീ നേരത്തെ പറഞ്ഞതോർത്ത്.
- എന്ത്? - "നിഴലിൽ യുദ്ധം ചെയ്യുന്ന കാര്യം."
നിവരൂ.....
ഇന്ന് ഒരൊറ്റ സ്പാർട്ടക്കാരനും മരിക്കില്ല.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
സാവധാനം, മകനേ.
എന്തിനു വേണ്ടിയാണോ ഞങ്ങൾ പരിശീലിപ്പിക്കപ്പെട്ടത് അത് ഞങ്ങൾ ചെയ്തു.
..എന്തിനാണോ ഞങ്ങളെ വളർത്തിയത്...
എന്തിനാണോ ഞങ്ങൾ ജനിച്ചത് അത് ഞങ്ങൾ ചെയ്തു.
തടവുകാരില്ല, കരുണയുമില്ല.
ഒരു നല്ല തുടക്കം.
റാണി വരില്ലെന്ന് ഞാൻ ഭയപ്പെട്ടു.
ക്ഷമിക്കണം, എന്‍റെ മകൻ--
അവൻ കൊച്ചു പയ്യനല്ലേ, ഇതിനൊക്കെ ക്ഷമ പറയേണ്ടതുണ്ടോ?
അടുത്ത വർഷം നിങ്ങളുടെ മകൻ എഗോഗിയോട് ചേരാൻ പോകുവല്ലേ.
ഒരു സ്പാർട്ടക്കാരിയായ അമ്മക്ക് അതെപ്പോഴും ബുദ്ധിമുട്ടാണ്.
അതെ, അതു കഷ്ടം തന്നെയാണ്. പക്ഷേ, അതുപോലെ അനിവാര്യവും.
രണ്ടു ദിവസത്തിനകം റാണിക്ക് സമിതിക്കു മുന്നിൽ സംസാരിക്കാം.
എന്‍റെ ഭർത്താവിന് രണ്ടു ദിവസം കിട്ടിയെന്ന് വരില്ല.
രണ്ട് ദിവസം എന്നത് ഒരു സമ്മാനമായി കരുതൂ.
ഇത് വലിയ രഹസ്യമൊന്നുമല്ല...
റാണി നിയന്ത്രിക്കുന്നതെല്ലാം തെറോൺ കൈപ്പിടിയിലാക്കാൻ ആഗ്രഹിക്കുന്നു.
അവന്‍റെ ശബ്ദത്തെ റാണി നിശ്ശബ്ദമാക്കണം.
അവനെ റാണിയുടെ മിത്രമാക്കി മാറ്റണം.
... പിന്നെ വിജയം റാണിയുടേതാകും.
നന്ദി.
നിങ്ങൾ ദയാലു എന്ന പോലെ തന്നെ ബുദ്ധിമാനും കൂടിയാണ്.
ആഹാ... ഇതാ നിന്‍റെ അമ്മ.
അവൻ ഒരു ദിവസം രാജാവാകണമെന്നുണ്ടെങ്കിൽ, അവന്‍റെ മേൽ ഒരു കണ്ണുണ്ടാവണം.
അവനോ അവന്‍റെ സുന്ദരിയായ അമ്മയ്ക്കോ വല്ലതും സംഭവിച്ചാൽ...
അത് നിർഭാഗ്യകരമാകും.
വേണ്ട!
നമ്മുടെ ഗ്രീക്ക് സഖാക്കൾ പേർഷ്യക്കാരോട് ഒന്നേറ്റുമുട്ടാനുള്ള...
...അവസരത്തിനായി കേണുകൊണ്ടിരിക്കുന്നു, പ്രഭോ.
നന്നായി.
അവരെക്കൊണ്ട് ചെയ്യാൻ കഴിയുന്ന ചിലതുണ്ട്.
ഡാക്സോസിനോട് പറയൂ.
അയാളെയും കൂട്ടത്തിൽ ഏറ്റവും ആവേശവും വ്യക്തതയുമുള്ള...
...20 പേരെയും അടുത്ത ആക്രമണം നടത്താൻ എനിക്ക് വേണമെന്ന്.
ലിയോനൈഡസ്, രാജാവേ!
സ്റ്റെലിയോസ്, ആദ്യം കിതപ്പ് മാറ്റ് കുട്ടീ.
ഉവ്വ്, പ്രഭോ.
പേർഷ്യക്കാർ വരുന്നു.
ചെറിയ സൈന്യമാണ്. നന്നായി ഒന്ന് ഏറ്റുമുട്ടാൻ പോലുമില്ലാത്തത്ര ചെറുത്.
സേനാപതി, നിന്നെ ചുമതലയിൽ നിന്ന് തൽക്കാലം ഒഴിവാക്കുന്നു.
പക്ഷേ, പ്രഭോ.
വിശ്രമിക്കൂ, സുഹൃത്തേ.
അവർ എന്നെ വധിക്കുകയാണെങ്കിൽ, സ്പാർട്ട മുഴുവൻ യുദ്ധത്തിന് പോകും.
അവരങ്ങനെയൊരു മണ്ടത്തരം കാട്ടാൻ പ്രാർത്ഥിക്ക്.
പ്രാർത്ഥിക്ക്...
... അങ്ങനെ ഒരു ഭാഗ്യം നമുക്ക് ഉണ്ടാകട്ടെ.
കൂടാതെ..
മര്യാദ ഇല്ലാതെ പെരുമാറേണ്ട കാരണവുമില്ല..
... ഉണ്ടോ?
ഇല്ല, പ്രഭോ
ഞാനൊന്ന് ഊഹിച്ചോട്ടെ.
നീയായിരിക്കണം സെർക്സസ്.
വരണം, ലിയോനൈഡസ്.
നമുക്ക് ഒരുമിച്ച് കാര്യങ്ങൾ ചർച്ച ചെയ്യാം.
ഇത് ദു:ഖകരമായ വസ്തുതയാണ്...
ഒരു നിസാര തെറ്റിദ്ധാരണയുടെ പേരിൽ...
... ധീര രാജാവും രാജാവിന്‍റെ ശൂരന്മാരായ പടയും...
നശിക്കേണ്ടി വരിക എന്നാൽ, അത് ഭ്രാന്തല്ലാതെ മറ്റെന്താണ്?
നമ്മുടെ സംസ്കാരങ്ങൾക്ക് പങ്കുവയ്ക്കാൻ കഴിയുന്ന ഒരുപാട് കാര്യങ്ങളുണ്ട്.
നീ ശ്രദ്ധിച്ചിട്ടുണ്ടോ?
ഞങ്ങൾ എല്ലാ ദിവസവും രാവിലെ നിങ്ങൾക്കൊപ്പം ഞങ്ങളുടെ സംസ്കാരം പങ്കുവെക്കുകയാണ്.
നിങ്ങളുടേത് അവിസ്മരണീയ ഗോത്രമാണ്.
എന്നിപ്പോൾ ഉന്മൂലനത്തിന്‍റെ വക്കിൽ നിൽക്കുമ്പോൾ പോലും...
... ദൈവത്തിന്‍റെ മുമ്പിലിരുന്ന് നീ ധിക്കാരം പറയുകയാണ്.
എന്നെ എതിർക്കുന്നത് ബുദ്ധിയല്ല, ലിയോനൈഡസ്.
എന്‍റെ ശത്രുക്കൾക്ക് നേരിട്ട ദുർവിധിയെപ്പറ്റി സങ്കൽപ്പിച്ചു നോക്ക്...
... അതും ജയിക്കാൻ വേണ്ടി ഞാനെന്‍റെ സ്വന്തം...
...ആളുകളെ പോലും സന്തോഷത്തോടെ കൊല്ലുന്ന നേരത്ത്.
പക്ഷേ, ഞാനെന്‍റെ ആളുകൾക്ക് വേണ്ടി മരിക്കും.
നിങ്ങൾ ഗ്രീക്കുകാർ നിങ്ങളുടെ യുക്തിയിൽ അഭിമാനിക്കുന്നു.
പക്ഷേ, ഞാൻ അത് ഉപയോഗിക്കാൻ നിർദ്ദേശിക്കുന്നു.
നിങ്ങൾ വളരെ ധീരമായി കാത്തുരക്ഷിക്കുന്ന നിങ്ങളുടെ മനോഹരമായ ദേശത്തെ നോക്കൂ.
ഞാനത് ചുട്ടു ചാമ്പലാക്കുന്നത് ആലോചിച്ച് നോക്ക്.
നിങ്ങളുടെ പെണ്ണുങ്ങളുടെ വിധിയെപ്പറ്റി ഓർത്ത് നോക്ക്.
സത്യത്തിൽ നിനക്ക് ഞങ്ങളുടെ പെണ്ണുങ്ങളെപ്പറ്റി ഒന്നുമറിയില്ല.
ഞാൻ കണ്ടത് വച്ച് പറയുകയാണെങ്കിൽ അവരുടെ ഒരു പട കൂടി ഞാൻ ഇങ്ങോട്ട് നയിക്കേണ്ടതായിരുന്നു.
നിനക്ക് ഒരുപാട് അടിമകളുണ്ട് സെർക്സസ്...
... പക്ഷേ, യോദ്ധാക്കൾ കുറച്ചേയുള്ളൂ.
അവർ നിന്‍റെ ചാട്ടയേക്കാളധികം...
... എന്‍റെ കുന്തത്തിനെ ഭയപ്പെടുന്ന കാലം വിദൂരമല്ല.
അവർ ഭയപ്പെടുന്നത് എന്‍റെ ചാട്ടയെ അല്ല...
... എന്‍റെ ദൈവീക ശക്തിയെയാണ്.
പക്ഷേ, ഞാൻ ഉദാരനായ ദൈവമാണ്. ഞാൻ നിന്നെ അളവറ്റ സമ്പത്തിന്‍റെ ഉടമയാക്കാം.
ഞാൻ നിന്നെ ഗ്രീസിന്‍റെ പ്രഭുവാക്കാം.
നീ യൂറോപ്പയുടെ ഹൃദയത്തിലേക്ക് എന്‍റെ ധ്വജം വഹിക്കണം.
നിന്‍റെ അഥീനിയൻ പ്രതിയോഗികൾ...
നിന്‍റെ മുമ്പിൽ മുട്ടുകുത്തും.
നീ എന്‍റെ മുന്നിൽ മുട്ടുകുത്തുകയാണെങ്കിൽ.
നീ വളരെ ഉദാരമനസ്കനാണ്...
... നിന്‍റെ ദൈവീകത പോലെ തന്നെ....
രാജാക്കന്മാരുടെ രാജാവേ.
ഭ്രാന്തന്മാർ മാത്രമേ ഇങ്ങനെയൊരു വാഗ്ദാനം നിരസിക്കുകയുള്ളൂ.
പക്ഷേ...
ഈ മുട്ടുകുത്തുന്ന പരിപാടിയുണ്ടല്ലോ, അത്... .
നിന്‍റെ ആളുകളെ കശാപ്പ് ചെയ്ത കാരണം,
എന്‍റെ കാലിന് ചെറിയൊരു കോച്ചിപ്പിടുത്തം സംഭവിച്ചിരിക്കുന്നു.
അത് കൊണ്ട് എനിക്കു മുട്ടുകുത്താൻ കുറച്ച് ബുദ്ധിമുട്ടുണ്ട്.
നിന്‍റെ ത്യാഗത്തിന് ഒരു മഹത്വവുമുണ്ടാകില്ല.
ഞാൻ ചരിത്ര താളുകളിൽ നിന്ന് സ്പാർട്ടയുടെ ഓർമ്മകൾ പോലും മായ്ച്ചു കളയും.
ചരിത്രരേഖകൾ മുഴുവൻ ഞാൻ കത്തിച്ചുകളയും.
എല്ലാ ഗ്രീക്ക് ചരിത്രകാരൻമാരുടേയും എഴുത്തുകാരുടേയും കണ്ണുകൾ ചൂഴ്ന്നെടുക്കും...
... നാവുകൾ അരിയും.
എന്തിന്, സ്പാർട്ടയുടേയോ ലിയോനൈഡസിന്റേയോ പേര് പറയുന്നത് തന്നെ കൊലക്കുറ്റമാക്കും.
നിങ്ങൾ ഉണ്ടായിരുന്നുവെന്ന് ലോകം ഒരിക്കലും ഓർക്കുകയേ ഇല്ല.
ഒരു സ്വേച്ഛാധിപതിക്കെതിരെ സ്വതന്ത്രമനുഷ്യർ അണിനിരന്നത് ലോകം അറിയുക തന്നെ ചെയ്യും.
മഹാസൈന്യത്തെ ഒരു ചെറു സൈന്യം എതിർത്തു നിന്ന വീരഗാഥ.
പിന്നെ ഈ യുദ്ധം അവസാനിക്കുന്നതിന് മുമ്പ്...
... ഒരു ദൈവതുല്യനായ രാജാവ് പോലും ചോരയൊലിപ്പിച്ച് നിൽക്കുന്നത് കാണാം.
നീയിന്ന് നന്നായി പോരാടി...
... ഒരു പെണ്ണിന് വേണ്ടി.
നിന്നെ പോലെ തന്നെ.
ഒരുപക്ഷേ, എനിക്ക് മുറിവേറ്റിരുന്നെങ്കിൽ നിനക്കെന്‍റെ ഒപ്പമെത്താമായിരുന്നു.
ഒരുപക്ഷേ, നിനക്ക് കാണാവുന്നതിനേക്കാൾ ഒരുപാട് ദൂരെയായിരിക്കും ഞാൻ.
കൂടുതൽ യോചിച്ചത് നിന്‍റെ പൃഷ്ഠം വല്ല നാടകക്കാർക്കും കാണിക്കവെക്കുന്നതാ.
അസൂയ...
... നിനക്കൊട്ടും തന്നെയില്ല, സുഹൃത്തേ.
പോകാം!
ആ പേർഷ്യക്കാരെ കുന്നുപോലെ കൂട്ടിയിട്.
എന്‍റെ ഊഹം തെറ്റാതിരുന്നാൽ...
... നമുക്ക് മുന്നിലുള്ളത് വന്യമായ രാത്രിയാണ്.
അവർ പേർഷ്യൻ രാജാക്കന്മാരുടെ ഇരുണ്ട ആഗ്രഹങ്ങളെ...
...500 വർഷമായി സേവിച്ച് കൊണ്ടിരിക്കുകയാണ്.
രാത്രിയെപ്പോലെ ഇരുണ്ട കണ്ണുകൾ.
കൂർത്ത പല്ലുകൾ.
ആത്മാവില്ലാത്തവർ.
സെർക്സസ് രാജാവിന്‍റെ അംഗരക്ഷകർ. മരണമില്ലാത്ത പേർഷ്യൻ യോദ്ധാക്കൾ.
ഏഷ്യയിലെ ഏറ്റവും വിനാശകരായ പോരാളികൾ.
അനശ്വരർ.
ദൈവരാജാവ് ഓർക്കാപ്പുറത്ത് ഒരു പിഴവു കാണിച്ചു:
അഹങ്കാരം.
നിന്ദിക്കാൻ എളുപ്പമാണ്. ചതിക്കാനും.
മുറിവും തളർച്ചയും അവരുടെ മണിമുഴക്കും മുമ്പേ...
... ഭ്രാന്തൻ രാജാവ് അവന്‍റെ മികവിൽ മികച്ചതിനെ ഞങ്ങൾക്കെറിഞ്ഞു തന്നു.
സെർക്സസ് ചൂണ്ടയിൽ ഇര കോർത്തിരിക്കുന്നു.
സ്പാർട്ടയുടെ മക്കളേ, ആഞ്ഞ് തള്ള്!
അനശ്വരർ.
ഞങ്ങൾ അവരുടെ പേര് പരീക്ഷണത്തിന് എടുത്തിരിക്കുന്നു.
അച്ഛാ!
രാജാവേ!
ആർക്കേഡിയൻമാരേ, ഇപ്പോൾ!
പോ! നമുക്കെന്ത് ചെയ്യാൻ കഴിയുമെന്ന് ആ സ്പാർട്ടക്കാർക്ക് കാട്ടി കൊടുക്ക്.
പോ!
അവർ അലറുകയും ശപിക്കുകയും ചെയ്തു...
... വന്യമായി പൊരുതി. യോദ്ധാക്കളേക്കാൾ അലറി.
അവർ അതിശയകരമായ കാര്യങ്ങൾ ചെയ്തു.
ധീരരായ തൊഴിലാളികൾ അവരുടെ ഭാഗം അവർ ഭംഗിയായ് ചെയ്തു.
അനശ്വരർ.
ഞങ്ങളുടെ രാജാവിന്‍റെ പരീക്ഷണത്തിൽ അവർ തോറ്റു പോയി.
സ്വയം ദൈവമെന്ന് പൊങ്ങച്ചം നടിച്ച മനുഷ്യന്...
... തന്‍റെ നട്ടെല്ലിലൂടെ മനുഷ്യരെ പോലെ ഭയം അരിച്ച് കയറുന്നത് അനുഭവപ്പെട്ടു.
നമ്മുടെ രാജാവിന് വേണ്ടി!
ജീവൻ വെടിഞ്ഞ നമ്മുടെ വീരയോദ്ധാക്കൾക്കു വേണ്ടി...
സെർക്സസ് ഇനി അടുത്തത് ആരെയാണ് അയക്കാൻ പോകുന്നത്? ആരെയാണ്?!
ഒരു ശക്തിക്കും നമ്മളെ തടയാനാവില്ല!
രാജാവ് പോലും മഹത്വത്തേക്കാൾ കൂടുതൽ പ്രതീക്ഷിക്കാൻ സ്വയം അനുവദിച്ചിരുന്നു.
ആ ഭ്രാന്തൻ പ്രതീക്ഷകൾ ഇതായിരുന്നു:
"ഏഷ്യയുടെ എണ്ണമറ്റ കവർച്ച സംഘങ്ങൾക്കെതിരെ,...
... എല്ലാ കുഴപ്പങ്ങൾക്കുമെതിരെ, നമുക്ക് ചിലത് ചെയ്യാൻ കഴിയും.
ഉഷ്ണകവാടം പ്രതിരോധിക്കാൻ നമുക്ക് കഴിയും.
നമുക്ക് വിജയിക്കാൻ കഴിയും."
പ്രഭാതം.
ചാട്ടകൾ പുളഞ്ഞു. ബാർബേറിയന്മാർ നിലവിളിച്ചു.
പിന്നിൽ നിന്നവർ കരഞ്ഞു, '" മുന്നോട്ട്!'"
മുന്നിൽ നിന്നവർ കരഞ്ഞു, " പിന്നോട്ട്!"
ഞങ്ങളുടെ കണ്ണുകൾ സാക്ഷ്യം വഹിച്ചത് സെർക്സസിന്‍റെ സാമ്രാജ്യത്തിന്‍റെ...
... ഇരുണ്ട മൂലകൾ ചുമച്ചു തുപ്പിയ വികൃതമായ കാഴ്ചകളാണ്.
പേശിബലം കൊണ്ട് പരാജയപ്പെട്ടപ്പോൾ ...
... അവർ മാന്ത്രികവിദ്യയിലേക്ക് തിരിഞ്ഞു.
ഏഷ്യയിലെ നൂറോളം രാജ്യങ്ങൾ ഞങ്ങൾക്കു നേരെ വന്നു.
ആ ഇടുങ്ങിയ ഇടനാഴിയിലേക്ക് കടക്കാൻ അവരുടെ എണ്ണമറ്റ സൈന്യത്തിന് കഴിഞ്ഞില്ല.
അവർ നിലം പതിച്ചു കൊണ്ടേയിരുന്നു
ഛേദിക്കപ്പെട്ട ശരീരങ്ങളും ദുർബ്ബലമായ ഹൃദയങ്ങളും...
...ഞങ്ങൾ സെർക്സസിന്‍റെ കാൽക്കീഴിലേക്ക് അയച്ചുകൊടുത്തു.
സെർക്സസ് രാജാവ് തന്‍റെ സേനാനായകരിൽ അസന്തുഷ്ടനായി.
അയാൾ അവരെ അച്ചടക്കം പഠിപ്പിച്ചു.
സെർക്സസ് തന്‍റെ ഭീകര സത്വങ്ങളെ ലോകത്തിന്‍റെ മറുപാതിയിൽ നിന്നയച്ചു.
അവറ്റകൾ വികൃത ജന്തുക്കളായിരുന്നു...
... പിന്നെ കുന്നുകൂടിയ പേർഷ്യൻ ജഢങ്ങൾ വല്ലാതെ വഴുക്കലുണ്ടാക്കിയിരുന്നു.
- നീയിപ്പഴും ഇവിടെ തന്നെയാണോ? - ആരെങ്കിലും നിന്‍റെ പൃഷ്ഠം നോക്കണ്ടേ?
ഇപ്പോ പറ്റില്ല. ഞാൻ തിരക്കിലാണ്.
ഒരുമിച്ച് ചേരൂ!
അസ്റ്റിനോസ്!
എന്‍റെ മകനേ!
അസ്റ്റിനോസ്!
ഇല്ലാ!
ആ ദിവസം അങ്ങനെ കഴിഞ്ഞു കൊണ്ടിരുന്നു.
ഞങ്ങൾക്ക് കുറച്ച് പേരെ നഷ്ടപ്പെട്ടു...
... പക്ഷേ, അവർ ഓരോരുത്തരും ഞങ്ങളുടെ സുഹൃത്തുക്കളോ സ്വന്തം ചോരയോ ആയിരുന്നു.
തന്‍റെ പുത്രന്‍റെ തലയില്ലാത്ത ശരീരം കണ്ട മാത്രയിൽ...
... സേനാനായകൻ വ്യൂഹം തകർത്തു.
അദ്ദേഹം കാടനും ചോര കുടിയനുമായ് മാറി.
മകനെ നഷ്ടപ്പെട്ട സേനാനായകന്‍റെ ആർത്തനാദം...
... ശത്രുക്കളെ പെരുമ്പറ മേളത്തേക്കാൾ ഭയചകിതരാക്കി.
അദ്ദേഹത്തെ അടക്കി നിർത്തി, ഞങ്ങളിലേക്ക്...
...തിരിച്ചു കൊണ്ടുവരുവാൻ മൂന്നാളുകൾ വേണ്ടിവന്നു.
ആ ദിവസം ഞങ്ങളുടേതായിരുന്നു.
ആരും പാട്ടുകൾ പാടിയില്ല.
നിന്നെ ഇങ്ങനെയാക്കിയ നിന്‍റെ ദൈവങ്ങൾ ക്രൂരന്മാരാണ്, എഫിയാൽറ്റസ്.
നിന്നെ തിരസ്കരിച്ച...
... സ്പാർട്ടൻമാരും ക്രൂരന്മാരാണ്.
പക്ഷേ, ഞാൻ ദയാലുവാണ്.
നീ ഇക്കാലമത്രയും ആഗ്രഹിച്ചതും...
... നീ ആഗ്രഹിച്ച സന്തോഷങ്ങളും...
... നിന്‍റെ സ്വന്തം ഗ്രീക്കുകാരും കപട ദൈവങ്ങളും...
...നിനക്ക് നിഷേധിച്ച സൗഭാഗ്യങ്ങളുമെല്ലാം...
... ഞാൻ നിനക്കു തരും.
കാരണം ഞാൻ ദയാലുവാണ്.
എന്നെ നിന്‍റെ രാജാവായും ദൈവമായും അംഗീകരിക്കുക.
സമ്മതം.
ആ ശപിക്കപ്പെട്ട സ്പാർട്ടന്മാരുടെ അരികിലെത്താനുള്ള...
...മാർഗ്ഗം നീയെന്‍റെ യോദ്ധാക്കൾക്ക് കാണിച്ചു കൊടുക്കുക...
... എന്നിട്ട് അതിരില്ലാത്ത ആനന്ദങ്ങൾ അനുഭവിക്കുക.
അതെ! എനിക്ക് അതെല്ലാം വേണം.
സമ്പത്ത്. സ്ത്രീകൾ.
പിന്നെ ഒരു കാര്യം കൂടി...
... എനിക്കൊരു പടച്ചട്ട വേണം.
അനുവദിച്ചിരിക്കുന്നു.
ഞാൻ ദയാലുവാണെന്ന്...
... നീയറിയും.
നിങ്ങളോട് യുദ്ധം ചെയ്യാൻ പറഞ്ഞ ക്രൂരനായ ലിയോനൈഡസിനെ പോലെയല്ല.
... ഞാൻ ഒന്നേ ആവശ്യപ്പെടുന്നുള്ളൂ...
... നീ മുട്ടു കുത്തുക.
മനോഹരമായ രാത്രി.
അതെ. പക്ഷേ, ഞാൻ നിന്നെ ഇങ്ങോട്ട് വിളിപ്പിച്ചത്...
...കൊച്ചുവർത്തമാനം പറഞ്ഞിരിക്കാനല്ല തെറോൺ.
അത് നിനക്കുറപ്പിക്കാം.
എന്നോട് നീ ഒന്നും പറയാതെ ഇരുന്നിട്ടില്ലല്ലോ.
കുടിക്കാൻ വെള്ളമോ മറ്റോ വേണോ?
അതിൽ വിഷമൊന്നുമില്ലല്ലോ?
നിന്നെ നിരാശപ്പെടുത്തിയതിൽ ക്ഷമിക്കണം. ഇത് വെറും വെള്ളം മാത്രമാണ്.
നിനക്ക് സാമാജികരെ കാണാനുള്ള അവസരം തയ്യാറായി എന്നാണ് ഞാനറിഞ്ഞത്.
അതെ.
വടക്കൻ ദേശത്തിലേക്ക് സൈന്യത്തെ അയക്കണമെങ്കിൽ,
എല്ലാവരും അനുവദിക്കണം. അതിനെനിക്ക് നിന്‍റെ സഹായം വേണം.
അതെ.
എനിക്ക് മനസിലാകും. നമ്മൾ ഒരുമിച്ച് നിൽക്കണമല്ലേ?
ഞാനൊരു നയതന്ത്രജ്ഞ്നാണ്. നീ പോരാളിയും. നമ്മുടെ ശബ്ദം ഒന്നാണ്.
പക്ഷേ, ഞാനെന്തിനതു ചെയ്യണം?
നീ കുടിച്ച വെള്ളത്തിനു വേണ്ടി പോരാടിക്കൊണ്ടിരിക്കുന്ന രാജാവിന്‍റെ...
...കാര്യത്തിൽ നിനക്ക് ഉത്കണ്ഠയുണ്ടെന്ന് അത് തെളിയിക്കും.
സത്യം.
പക്ഷേ, ഇത് രാഷ്ട്രീയമാണ്. യുദ്ധമല്ല.
ലിയോനൈഡസ് ഒരു ആദർശവാദിയാണ്.
നിന്‍റെ ദയ എനിക്കു നന്നായി അറിയാം. നീ നിന്‍റെ ലാഭത്തിനു വേണ്ടിയാണ്...
...ആളുകളെ കൊലക്കളത്തിലേക്കയക്കുന്നത്.
നിന്‍റെ ഭർത്താവ്, നമ്മുടെ രാജാവ്, ഏറ്റവും മികച്ച മുന്നൂറ്...
...പേരെയാണ് കൊലക്ക് കൊടുക്കാൻ കൊണ്ടുപോയിരിക്കുന്നത്.
അദ്ദേഹം നിയമം ലംഘിച്ച് സമിതിയുടെ അനുവാദമില്ലാതെയാ പോയിരിക്കുന്നത്.
- ഞാനൊരു യാഥാർത്ഥ്യവാദിയാണ്. - നീ അവസരവാദിയാണ്.
ഈ ലോകത്തു മനുഷ്യനെ വിലക്കെടുക്കാൻ കഴിയില്ല എന്നാണ് നീ...
...കരുതുന്നതെങ്കിൽ ലിയോനൈഡസിനെ പോലെ നീയും വെറും വിഡ്ഢിയാണ്.
എല്ലാ മനുഷ്യരും തുല്ല്യരായല്ല സൃഷ്ടിക്കപ്പെട്ടിട്ടുള്ളത്.
അതാണ് സ്പാർട്ടർ നിയമം, എന്‍റെ റാണി..
നിന്‍റെ അഭിനിവേശത്തെ ഞാൻ അനുമോദിക്കുന്നു.
പക്ഷേ, നിനക്ക്, അതായത് ഒരു പെണ്ണിന്...
... എന്തിന് ഒരു റാണിക്ക് പോലും...
... നേരെ സമിതിയിലേക്ക് ചെന്ന് ആളുകളെ വശീകരിച്ചു കളയാമെന്ന് കരുതരുത്.
ആ സമിതി എന്‍റെ സ്വന്തമാണ്.
... അത് ഈ കൈ കൊണ്ട് പണിതതാണ്.
നീ സമിതിക്കു മുന്നിലെത്തും മുൻപ് ഇപ്പോൾ, ഈ നിമിഷം നിന്‍റെ ജീവനെടുക്കാനെനിക്കു കഴിയും.
പക്ഷേ ഞാനതു ചെയ്യാത്തത് നിന്‍റെ ശബ്ദം നാളെ വീഴുന്നത്...
...കേൾവി ശക്തിയില്ലാത്ത ചെവികളിലായിരിക്കും.
ലിയോനൈഡസിന് ഒരു സഹായവും ലഭിക്കില്ല. അവൻ ഇനി തിരിച്ചു വന്നാൽ തന്നെ...
... തടവറയിലേക്കാവും പോവുക.
നീ സ്പാർട്ടയെ സ്നേഹിക്കുന്നുണ്ടോ?
ഉണ്ട്.
- നിന്‍റെ രാജാവിനെ? - ഉവ്വ്.
നിന്‍റെ ഭർത്താവ് ഈ മണ്ണിനേയും നിന്നേയും സ്നേഹിക്കുന്നുണ്ട്.
ഞാൻ വടക്കൻ ദേശത്തേക്ക് സൈന്യത്തെ അയച്ചാൽ...
... പകരം നീയെനിക്ക് എന്തു തരും?
ഒരു യാഥാർത്ഥ്യവാദി അവന്‍റെ റാണിയിൽ നിന്ന് എന്താവും ആഗ്രഹിക്കുക?
അത് നിനക്കറിയാമെന്ന് കരുതുന്നു.
ഇത് അത്ര വേഗത്തിലൊന്നും അവസാനിക്കുകയില്ല.
നീയിത് ആസ്വദിക്കില്ല.
ഞാൻ നിന്‍റെ രാജാവുമല്ല.
ഡിലിയോസ്.
ആ പോറൽ നിന്നെ ഉപയോഗശൂന്യനാക്കിയിട്ടില്ലല്ലോ?
കഷ്ടിച്ച്, പ്രഭോ. അത് വെറുമൊരു കണ്ണല്ലേ.
ദൈവങ്ങൾക്ക് എനിക്കൊരെണ്ണം അധികം തരാൻ തോന്നിയത് നന്നായി.
സേനാപതി?
തനിച്ചിരുന്ന് ദൈവങ്ങളെ ശപിച്ചു കൊണ്ട് കരയുകയാണ്.
ലിയോനൈഡസ്.
നമ്മുടെ പദ്ധതി പാളി. ഞാൻ പറയുന്നു, നമ്മൾ നശിച്ചു.
ഡാക്സോസ്, ശാന്തനാകൂ.
ആ വഞ്ചകനായ കൂനൻ സെർക്സസിന്‍റെ പടയാളികളേയും...
...കൂട്ടി ആ രഹസ്യ വഴിയിലൂടെ നമുക്ക് നേരെ വരികയാണ്.
അവിടെ കാവലിന് നിർത്തിയ ഫോഷ്യനുകൾ ഒരു യുദ്ധം പോലും ചെയ്യാതെ ചിതറിയോടിയിരിക്കുന്നു.
- ഈ യുദ്ധമവസാനിച്ചു, ലിയോനൈഡസ്. - ഞാൻ പറയുമ്പോഴേ ഈ യുദ്ധം അവസാനിക്കൂ.
നേരം വെളുക്കുമ്പോഴേക്കും അനശ്വരർ നമ്മളെ വളയും. ഉഷ്ണകവാടം വീഴും.
സ്പാർട്ടക്കാരേ! മഹത്വം നേടാൻ ഒരുങ്ങിക്കോളൂ.
മഹത്വമോ? നിങ്ങൾക്ക് ഭ്രാന്തായോ?
ഇതിലൊരു മഹത്വവുമില്ല.
ഒന്നുകിൽ പിൻവാങ്ങുക. അല്ലെങ്കിൽ കീഴടങ്ങുക. അതുമല്ലെങ്കിൽ മരിക്കുക.
ഞങ്ങളെ സംബന്ധിച്ച് അത് വളരെ എളുപ്പമാണ്, ആർക്കേഡിയൻ.
സ്പാർട്ടക്കാർ ഒരിക്കലും പിൻവാങ്ങില്ല. സ്പാർട്ടക്കാർ ഒരിക്കലും കീഴടങ്ങില്ല.
പോയി ഇതെല്ലാവരേയും അറിയിക്ക്.
ഇതിന്‍റെ സത്യാവസ്ഥ മനസ്സിലാക്കി എല്ലാ ഗ്രീക്കുകാരും ഒരുമിച്ചു ചേരട്ടെ.
അവർ ഓരോരുത്തരും സ്വന്തം ആത്മാക്കളെ തിരയട്ടെ.
അതിനൊപ്പം നീയും സ്വന്തം ആത്മാവിനെ തിരയൂ.
എന്‍റെ ആളുകളും എന്നോടൊപ്പം വരും.
വിജയാശംസകൾ, ലിയോനൈഡസ്.
മക്കളേ!
മക്കളേ.
ഒത്തു കൂടൂ.
നമ്മൾ പിൻവാങ്ങില്ല, നമ്മൾ കീഴടങ്ങില്ല.
അതാണ് സ്പാർട്ടൻ നിയമം.
സ്പാർട്ടൻ നിയമപ്രകാരം, നമ്മൾ എഴുന്നേറ്റു നിൽക്കുകയും യുദ്ധം ചെയ്യുകയും...
... മരിക്കുകയും ചെയ്യും.
ഒരു പുതിയ യുഗം ആരംഭിക്കുകയാണ്
സ്വാതന്ത്ര്യത്തിന്‍റെ യുഗം.
അതിനു വേണ്ടി 300 സ്പാർട്ടക്കാർ...
... അവസാന ശ്വാസം വരെ കൊടുത്തത് ലോകമറിയും.
സ്നേഹിതാ!
ഈ നിമിഷം വരെ ഒരു തരത്തിലുള്ള...
...പശ്ചാത്താപവുമില്ലാതെയായിരുന്നു ഞാൻ ജീവിച്ചത്.
ഇപ്പോൾ പശ്ചാത്തപിക്കുന്നത് എന്‍റെ മകന്‍റെ ജീവൻ രാജ്യത്തിനു വേണ്ടി നൽകിയതുകൊണ്ടല്ല.
ഞാനേറ്റവും കൂടുതൽ സ്നേഹിച്ചത് അവനെയാണെന്ന് എനിക്കവനോട് പറയാൻ കഴിഞ്ഞില്ല.
ആദരവർഹിക്കുന്ന തരത്തിൽ അവൻ എന്നോടൊപ്പം നിന്നു.
എനിക്കേറ്റവും പ്രിയപ്പെട്ടത് അവനായിരുന്നു.
നിന്‍റെ നഷ്ടത്തിൽ എന്‍റെ ഹൃദയം തകർന്നിരിക്കുകയാണ്.
ഹൃദയമോ?
എന്‍റെ ഹൃദയം മുഴുവൻ...
... വെറുപ്പാണ്.
നല്ലത്.
ഡിലിയോസ്...
... നമുക്കൊന്ന് നടക്കാം.
ഉത്തരവ്, പ്രഭോ.
പക്ഷേ, പ്രഭോ എനിക്കിപ്പോഴും യുദ്ധം ചെയ്യാനാവും.
അതെ നിനക്കു കഴിയും. നീ ഏറ്റവും മികച്ചവൻ തന്നെയാണ്.
പക്ഷേ, മറ്റു സ്പാർട്ടക്കാർക്കില്ലാത്ത കഴിവ് നിനക്കുണ്ട്.
നീ എന്‍റെ അവസാനത്തെ ആജ്ഞ, സമിതിക്കു മുന്നിൽ...
... പ്രൗഢഗംഭീരമായി അവതരിപ്പിക്കണം.
അവരോട് നമ്മുടെ കഥ പറയണം.
ഇവിടെ നടന്ന സംഭവങ്ങൾ ഓരോ ഗ്രീക്കുകാരനും അറിയണം.
മഹത്തായ ഒരു കഥയാണ് നിനക്ക് പറയാനുള്ളത്.
ഒരു വിജയഗാഥ.
വിജയം.
ഉത്തരവ്, പ്രഭോ.
പ്രഭോ, വേറെ വല്ല സന്ദേശവും... ?
രാജ്ഞിക്കാണോ?
പ്രത്യേകിച്ച് ഒന്നും പറയേണ്ട ആവശ്യമില്ല.
നൂറിലധികം പേർ പോവുകയാണ്.
ഒരു പിടിയിൽ ഒതുങ്ങാൻ പോന്ന ആളുകൾ അവിടെ തന്നെ നിന്നു.
പിറകിലേക്ക് ഒരു തിരിഞ്ഞുനോട്ടം മാത്രം.
സ്പാർട്ടക്കാരേ!
നിങ്ങളുടെ പ്രഭാത ഭക്ഷണം നന്നായി കഴിച്ചോളൂ...
... നമ്മുടെ ഇന്നത്തെ അത്താഴം നരകത്തിലായിരിക്കും!
ലിയോനൈഡസിന്‍റെ ഭാര്യയും...
... സ്പാർട്ടയുടെ റാണിയുമായവർക്ക് ഞാൻ സംസാരിക്കാൻ അവസരം നൽകുകയാണ്.
- എന്താണിത്? - ഒന്നുമില്ല.
ഉപദേശക സമിതി അംഗങ്ങളേ...
... സ്പാർട്ടയുടെ റാണിയായി മാത്രമല്ല ഞാൻ നിങ്ങൾക്കു മുന്നിൽ നിൽക്കുന്നത്.
ഒരു അമ്മയായിട്ടാണ്.
ഒരു ഭാര്യയായിട്ടാണ്.
ഒരു സ്പാർട്ടൻ പെണ്ണായിട്ടാണ്.
വളരെ താഴ്മയോടെയാണ് ഞാൻ നിങ്ങൾക്കു മുന്നിൽ നിൽക്കുന്നത്.
ഞാനിവിടെ വന്നത് ലിയോനൈഡസിനെ പ്രതിനിധീകരിക്കാനല്ല.
എന്‍റെ വാക്കുകളേക്കാൾ കൂടുതൽ അദ്ദേഹത്തിന്‍റെ പ്രവൃത്തികൾ സംസാരിക്കും.
ഞാനിവിടെ വന്നത് ഇതുവരെ നിങ്ങളാരും കേൾക്കാത്ത ശബ്ദങ്ങൾക്കു വേണ്ടിയാണ്.
അമ്മമാരുടെ, പെൺമക്കളുടെ, അച്ഛന്മാരുടെ, ആൺമക്കളുടെ...
നമ്മുടെ അവകാശങ്ങൾക്കും, ഈ മുറി പടുത്തുയർത്തിയ തത്വങ്ങൾക്കും വേണ്ടി...
... മുന്നൂറ് കുടുംബങ്ങൾ ചോരയൊലിപ്പിച്ച് നിൽക്കുകയാണ്.
നമ്മൾ യുദ്ധമുഖത്താണ്, മാന്യരേ.
നമ്മുടെ രാജാവിന്‍റെ തുണയ്ക്ക് നമ്മുടെ മുഴുവൻ സൈന്യത്തേയും അയച്ചേ പറ്റൂ...
... നമ്മുടെ മാത്രം സുരക്ഷക്കല്ല. നമ്മുടെ കുട്ടികളുടെ കൂടി സുരക്ഷക്ക്.
സ്വാതന്ത്ര്യം കാത്തു സൂക്ഷിക്കാൻ വേണ്ടി സൈന്യത്തെ അയക്കണം.
നീതിക്കായി അയക്കണം.
ക്രമസമാധാനത്തിന് വേണ്ടി അയക്കണം.
ന്യായത്തിനു വേണ്ടി അയക്കണം.
എല്ലാത്തിലുമുപരി നമ്മുടെ പ്രതീക്ഷകൾക്കു വേണ്ടി അയക്കണം.
ഒരു രാജാവും തന്‍റെ ആളുകളും ചരിത്രത്തിന്‍റെ...
...താളുകളിൽ ഇടം പിടിക്കാതെ പോകരുത് എന്ന പ്രതീക്ഷ.
അവരുടെ ധീരത നമ്മെ ഒന്നിച്ചു ചേർക്കുമെന്ന പ്രതീക്ഷ.
അവരുടെ പ്രവൃത്തികൾ നമ്മെ കരുത്തരാക്കുമെന്ന പ്രതീക്ഷ...
... ഇന്ന് നിങ്ങളിവിടെ എടുക്കുന്ന തീരുമാനം അവരുടെ ധീരതയിൽ പ്രതിഫലിക്കുമെന്ന പ്രതീക്ഷ.
മുന്നൂറ് പേർ.
നമ്മൾ സൈന്യത്തെ അയക്കണം.
ഹൃദയസ്പർശിയായ...
വികാരതീവ്രമായ വാക്ചാതുരി.
പക്ഷേ, ഇതൊന്നും നിന്‍റെ ഭർത്താവ് വരുത്തി വെച്ചതാണ്...
...യുദ്ധമെന്ന വസ്തുതയെ മാറ്റുന്നില്ലല്ലോ.
നിനക്ക് തെറ്റി. സെർക്സസ് ഇത് നാലാം തവണയാ വരുന്നത്...
... ഇതിന് മുൻപ് മരത്തണിൽ വച്ച് അവന്‍റെ പിതാവ് ഡേരിയസ്സും.
ഇതെല്ലാം ഇടിച്ചു നിരത്തുന്നതു വരെ...
... പേർഷ്യക്കാർ നിർത്തില്ല.
ഈ സമിതിയെ ചരിത്രമൊന്നും പഠിപ്പിക്കേണ്ട, റാണീ.
എങ്കിൽ നീയെന്ത് പാഠമാ പഠിപ്പിക്കാൻ ആഗ്രഹിക്കുന്നത്?
ഞാനത് എല്ലാവരുടേയും മുന്നിൽ എണ്ണിയെണ്ണി പറയണോ?
ബഹുമാനം. കടമ. മഹത്വം
നീ ബഹുമാനത്തേയും, കടമയേയും, മഹത്വത്തേയും പറ്റി പറയുകയാണോ?
പക്ഷേ, വ്യഭിചാരത്തെപ്പറ്റി എന്തു പറയുന്നു?
- എന്തു ധൈര്യത്തിലാ നീ? - എന്തു ധൈര്യത്തിലാ ഞാനെന്നോ?
അവളെ നല്ലോണം ഒന്നു നോക്ക്.
സത്യത്തിൽ ഇവളൊരു തട്ടിപ്പുകാരിയാണ്.
ഈ വിശുദ്ധ സമിതിയിലെ അംഗങ്ങളെ കളിപ്പിക്കല്ലേ മഹാറാണീ.
കുറച്ച് മണിക്കൂറുകൾക്ക് മുൻപ് നീ സ്വയം സമർപ്പിച്ചില്ലേ?
ഞാനൊരു ദുർബ്ബലനായിരുന്നെങ്കിൽ ഇവളുടെ ഗന്ധം എന്‍റെ ശരീരത്തിൽ ഇപ്പോഴുമുണ്ടായേനേ.
- ഇത് അന്യായമാണ്. - ഓ, കാപട്യക്കാരൻ സംസാരിക്കുന്നു!
ഈ സമിതിയിൽ സംസാരിക്കാൻ അവസരമുണ്ടാക്കിയതിന് പകരമായി...
... നിനക്കും അതുപോലൊരു പാരിതോഷികം കിട്ടിയിട്ടില്ലേ?
- പച്ചക്കള്ളം. - ആണോ?
രാജാവിന്‍റെ കിടപ്പറയിലേക്കുള്ള നിന്‍റെ ക്ഷണം അയാൾ സ്വീകരിച്ചില്ലേ?
വളരെ ഉത്സാഹത്തോടെ നീ ഒരു ധാരണയിലെത്താൻ എന്നെ ക്ഷണിച്ച അതേ കിടക്കയിലേക്ക്?
നിങ്ങൾ ഞെട്ടി. ശരീരം കാണിച്ചുള്ള കൈക്കൂലി, മാന്യരേ...
... അതും അവളുടെ ഭർത്താവ് യുദ്ധവും അരാജകത്വവും വരുത്തി വെച്ച നേരത്ത്.
അവൻ പറഞ്ഞത് സത്യമാ.
സാമർത്ഥ്യമുള്ള നാക്കിൽ നിന്നു പോലും വാക്കുകൾ രക്ഷപ്പെടും...
... വേശ്യയായ റാണീ.
രാജ്ഞിക്കു ചേർന്ന പെരുമാറ്റം
അവളുടെ ഹീനവും മലിനവുമായ സാന്നിദ്ധ്യം ഈ സമിതിയെ...
... ദുഷിപ്പിക്കും മുമ്പ് ഇവളെ ഇവിടുന്ന് മാറ്റൂ.
ഇതത്ര പെട്ടെന്നൊന്നും തീരില്ല.
നീയിത് ആസ്വദിക്കില്ല. ഞാൻ നിന്‍റെ റാണിയുമല്ല.
വഞ്ചകൻ.
വഞ്ചകൻ! വഞ്ചകൻ! വഞ്ചകൻ!
വഞ്ചകൻ!
ലിയോനൈഡസ്, എന്‍റെ ആദരവും അഭിനന്ദനങ്ങളും.
സ്പഷ്ടമായും, ദുരന്തത്തെ നീ വിജയമാക്കി മാറ്റി.
നീ അഹങ്കാരിയായിരുന്നിട്ട് കൂടി...
...ദൈവരാജാവ് സ്പാർട്ടൻ ധീരതയേയും...
...യുദ്ധനൈപുണ്യത്തേയും ആദരിക്കാൻ വന്നിരിക്കുന്നു.
നീ ശക്തമായ ഒരു സഖ്യം ഉണ്ടാക്കും.
കീഴടങ്ങൂ, ലിയോനൈഡസ്.
യുക്തി ഉപയോഗിക്ക്. നിന്‍റെ ആളുകളെപ്പറ്റി ആലോചിക്ക്
ഞാൻ നിന്നോട് യാചിക്കുകയാണ്.
നിന്‍റെ നാട്ടുകാരൻ പറയുന്നത് കേൾക്ക്.
ഏക ദൈവത്തിന്‍റെ ഉദാരതയുടെ സാക്ഷ്യമാകാൻ അവന് കഴിഞ്ഞു.
നീ ഒത്തിരി അപമാനിച്ചിട്ടും, ഘോരമായി നിന്ദിച്ചിട്ടും...
... ആതിഥേയരുടെ ദൈവം നിന്നോട് പൊറുക്കാനും...
... നിന്‍റെ സേവനത്തിന് പ്രതിഫലം നൽകാനും തയ്യാറായിരിക്കുന്നു.
നീ നിന്‍റെ നാടിന് വേണ്ടിയാണ് യുദ്ധം ചെയ്യുന്നത്.
അത് നീ തന്നെ എടുത്തോളൂ.
നീ സ്പാർട്ടക്കു വേണ്ടിയാണ് യുദ്ധം ചെയ്യുന്നത്.
അത് മുമ്പത്തേക്കാളും സമ്പത്തും ശക്തിയുള്ളതുമായി തീരും.
നീ നിന്‍റെ രാജത്വത്തിന് വേണ്ടിയാണ് യുദ്ധം ചെയ്യുന്നത്.
നീ ഗ്രീസിന്‍റെ മുഴുവൻ അധിപനായ് വിളംബരം ചെയ്യപ്പെടും...
... ലോകത്തിന്‍റെ യഥാർത്ഥ അധിപനോട് മാത്രം നീ ഉത്തരം പറഞ്ഞാൽ മതിയാകും.
ലിയോനൈഡസ്, നീ ആയുധങ്ങൾ താഴെയിട്ട്...
... വിശുദ്ധ സെർക്സസിനു മുന്നിൽ മുട്ടുകുത്തിയാൽ...
... നിന്‍റെ വിജയം പരിപൂർണമാകും.
ശൈത്യകാലത്തിലെ ചെന്നായ സംഭവം കഴിഞ്ഞിട്ട് 30 വർഷത്തിലേറെ ആയി.
ഇപ്പോൾ അന്നത്തെപ്പോലെ, അവനെ പൊതിയുന്നത് ഭയമല്ല,
അസ്വസ്ഥത മാത്രം. പിന്നെ ചുറ്റുപാടുകളെ കുറിച്ചുള്ള വർദ്ധിതമായ അവബോധവും.
കടലിൽ നിന്ന് വീശിയ തണുത്ത കാറ്റ്...
...അദ്ദേഹത്തിന്‍റെ കഴുത്തിലും നെഞ്ചിലും ചുംബിച്ചു.
കടൽകാക്ക കരയുകയാണ്...
ഒഴുകി നടക്കുന്ന ആയിരക്കണക്കിന് ശവങ്ങൾ തിന്ന്...
...ആസ്വദിക്കുമ്പോഴും അവർ പരാതി പറയുകയാണ്.
അവന്‍റെ പിറകിലെ 300 പേരുടെ സുസ്ഥിരമായ ശ്വാസം...
... ഒരു നിമിഷത്തെ മടി പോലുമില്ലാതെ അവനു വേണ്ടി മരിക്കാൻ തയ്യാറായിരിക്കുകയാണ്.
അതിലോരോരുത്തരും...
... മരിക്കാൻ തയ്യാറാണ്.
അവന്‍റെ ശിരോകവചം ഇറുകിയതാണ്.
അവന്‍റെ പരിചക്ക് കനമേറുകയാണ്.
നിന്‍റെ കുന്തം.
നീ...
... എഫിയാൽറ്റസ്.
ഒരുപക്ഷേ, നീ എക്കാലവും ജീവിക്കും.
ലിയോനൈഡസ്, നിന്‍റെ കുന്തം.
സ്റ്റീലിയോസ്!
അവരെ കൊന്നുകള!
അവന്‍റെ ശിരോകവചം ഇറുകിയതായിരുന്നു...
അത് കാഴ്ചയെ ബാധിക്കുമായിരുന്നു. അവന് ദൂരെയുള്ളത് കാണേണ്ടതുണ്ട്.
അവന്‍റെ പരിച ഭാരമുള്ളതായിരുന്നു. അത് അയാളുടെ സ്ഥൈര്യത്തെ ബാധിക്കും.
അവന്‍റെ ലക്ഷ്യസ്ഥാനം വളരെ വിദൂരമായിരുന്നു.
പണ്ടാരോ പറഞ്ഞിട്ടുണ്ട് നമ്മൾ സ്പാർട്ടക്കാർ ഹെർക്കുലീസിൽ നിന്നും അവതരിച്ചവരാണെന്ന്.
ധീരനായ ലിയോനൈഡസ് നമ്മുടെ പരമ്പരയുടെ തെളിവ് നൽകുന്നു.
അവന്‍റെ ഗർജ്ജനം ദീർഘവും മുഴക്കമേറിയതുമാണ്.
പ്രഭോ!
നിങ്ങളുടെ കൂടെ മരിക്കുന്നത് ഭാഗ്യമാണ്.
നിങ്ങളുടെ കൂടെ ജീവിക്കാൻ കഴിഞ്ഞത് ഭാഗ്യമാണ്.
എന്‍റെ റാണി!
എന്‍റെ ഭാര്യ.
എന്‍റെ പ്രിയ്യപ്പെട്ടവൾ.
"ഞങ്ങളെ ഓർക്കണം."
ഒരു രാജാവിന് നൽകാൻ കഴിയുന്നതിൽ ഏറ്റവും നിസ്സാരമായ ഒരാജ്ഞ.
"ഞങ്ങളെന്തിനാണ് മരിച്ചതെന്ന് ഓർക്കണം."
അദ്ദേഹം ഒരു കൃതജ്ഞതയോ വീരഗാഥയോ...
... സ്മാരകമോ ധീരതയുടേയും യുദ്ധത്തിന്റേയും കാവ്യങ്ങളോ ആഗ്രഹിച്ചില്ല.
അദ്ദേഹത്തിന്‍റെ ആഗ്രഹം ലളിതമായിരുന്നു.
"ഞങ്ങളെ ഓർക്കണം."
... എന്നു മാത്രമേ പറഞ്ഞുള്ളൂ.
അതായിരുന്നു അദ്ദേഹത്തിന്‍റെ പ്രതീക്ഷ.
വരാനിരിക്കുന്ന എണ്ണമറ്റ നൂറ്റാണ്ടുകളോളം....
അതിലേ കടന്ന് വരുന്ന ഏതൊരു സ്വതന്ത്രനോടും,
മരണമില്ലാത്ത പാറകളിൽ നിന്ന്.....
നമ്മുടെ എല്ലാവരുടെയും ശബ്ദങ്ങൾ മന്ത്രിക്കട്ടെ.
പോയി സ്പാർട്ടക്കാരോടും പഥികരോടും പറയൂ...
... ഇവിടെ, സ്പാർട്ടൻ നിയമപ്രകാരം ഞങ്ങൾ കിടക്കുന്നുണ്ടെന്ന്.
അങ്ങനെ എന്‍റെ രാജാവ് മരിച്ചു...
... എന്‍റെ സഹോദരങ്ങൾ മരിച്ചു...
...കഷ്ടിച്ച് ഒരു വർഷം മുൻപ്.
എന്‍റെ രാജാവിന്‍റെ വിജയത്തെക്കുറിച്ചുള്ള ഗൂഢമായ...
...സംസാരങ്ങൾ ഓർത്ത് ദീർഘകാലം ഞാൻ തലപുകച്ചിരുന്നു.
അദ്ദേഹം ബുദ്ധിമാനെന്ന് കാലം തെളിയിച്ചു.
ഗ്രീസിൽ നിന്ന് ഗ്രീസിലേക്ക്...
... വാർത്ത കാട്ടുതീ പോലെ പടർന്നു. ലിയോനൈഡസും മുന്നൂറ് പേരും..
... വീട്ടിൽ നിന്ന് ഒരുപാടകലെ...
... ജീവൻ വെടിഞ്ഞത് സ്പാർട്ടക്ക് വേണ്ടി മാത്രമായിരുന്നില്ല,
... ഗ്രീസിന് മുഴുവനും വേണ്ടിയായിരുന്നു. പിന്നെ...
...ഈ രാജ്യം കാക്കുമെന്ന പ്രതിജ്ഞ പാലിക്കാനും.
ഇപ്പോ പ്ലറ്റേയ എന്ന് വിളിക്കുന്ന ഭൂമിയിലെ ഏറ്റവും ദുർഘടമായ ഈ പ്രദേശത്ത്...
... സെർക്സസിന്‍റെ കവർച്ച സംഘം തുടച്ചു മാറ്റപ്പെടും!
അവിടെ തന്നെ ആ പ്രാകൃതർ കൂട്ടം കൂടുകയാണ്...
അതിഭീകരമായ ഭയം അതിന്‍റെ തണുത്ത കൈവിരലുകളാൽ...
അവരുടെ ഹൃദയങ്ങളെ വരിഞ്ഞു മുറുക്കുന്നു.
വെറും 300 പേർ അവരുടെ വാളുകളും കുന്തങ്ങളാലും...
ഏൽപിച്ച ദയാരഹിമായ ഭയാനതകളെകുറിച്ചുള്ള ഓർമ്മകൾ.
എന്നിട്ടും അവരിപ്പോൾ കാണുന്നത് അകലങ്ങളിൽ അതേ 10000 സ്പാർട്ടക്കാർ...
സ്വാതന്ത്രദാഹികളായ 30000 ഗ്രീക്കുകളെയും നയിച്ച് കൊണ്ട് വരുന്നതാണ്!
ശത്രുവിന്‍റെ എണ്ണമറ്റ സൈന്യം നമുക്ക് ഒരാൾക്ക് മൂന്ന് എന്ന നിലയിൽ വളരെ തുച്ഛമാണ്.
ഗ്രീക്കുകാർക്ക് പറ്റിയ അനുപാതം.
ഇന്ന് നമ്മൾ ലോകത്തെ നിഗൂഢതാവാദത്തിൽ നിന്നും ദുർഭരണത്തിൽ നിന്നും മോചിപ്പിക്കും.
... എന്നിട്ട് സങ്കൽപ്പത്തിനും അപ്പുറത്തെ ശോഭനമായ ഒരു ഭാവി നമ്മൾ സാധ്യമാക്കും.
നന്ദി പറയൂ, പ്രിയ്യപ്പെട്ടവരേ...
... ലിയോനൈഡസിനും മുന്നൂറ് ധീരർക്കും.
വിജയത്തിനായ്!
പരിഭാഷ: സുഭാഷ് ഒട്ടുംപുറം
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org